Australia Nih Ram 100 A Funtom Khawh Cang, US Cu A Tei Bak Ti Khawh A Si – Chin 11 News\nAustralia Nih Ram 100 A Funtom Khawh Cang, US Cu A Tei Bak Ti Khawh A Si\nAustralia acoza nih Covid-19 a chuak nak le ramkip ah a karh nak kong he pektlai in ram kip fomh mi bu nih (International organization body) hlahhlainak (investigate) tuah ah atha lai tiin bia a chuakpi mi cu ram 100 leng nih an hnathlapi cang i thaizing (19/05/2020) ni tuah ding mi WHA (World Health Assembly) ah an chuak pi cang lai.\nWHA ah chuakpi an timhmi draft hi EU nih an chuakpi hmasa mi nakin hmual a ngei deuh, abia a fak deuh. Cu hna ram ah Japan, Russia, Canada, UK, India, Indonesia, New Zealand le EU ram 27 hna le a dang ram pawl an nih tel. USA cu WHA tuahding ah sponsor a tuah ve mi ram cu asi lo nain Australia nih a chuakpi mi hi ram vialte nih dirhpi ding asi tiin Mike Pompeo nih a chim. Hi bantuk ram tampi nih dirhpi mi biatung a si caah China zong nih International body nih hlahhlai nak tuah ding in ka duh ko a ti ve cang (in principle).\nAustralia acozah nih hi zawhnak kong hlahhlai ding asi tiah a chim hmasa mi le, G 20 leaders hna sinah lobby a tuah ruangah China acozah nih Australia cu chawlehnak lei in dantaknak kan tuah lai (beef le wine kan cawh ti lai lo, kan fa le Australia University ah kan ra kaiter ti hna lai lo, tourist an ra ti lai lo) tiin hrocer nak (threatening) a tuah lawng si loin Beef (Caw sa) import a cheu le Barley import 80% tariff (import tax) ka tuah lai tiin a thanh colh ve. Tuluk acozah nih a hman ton mi cu an mah duh ning in thil a cang lo poah ah Trade (ram khat le ram khat chaw leh nak) hman in dantak (Trade sanction) a hman ton. A dang in chim ahcun bullying tactics a hman ton. Australia le China cu 2014 ah Bilateral Free Trade Agreement min an thut cang ko.\nAsi nain, zapi theih bantukin, China cu a mah calawng a zoh i, International Rule le Acts pawl le agreement pawl cu zei tel hmanh ah a rel mi asi lo. South China sea ah aum mi tikulh pawl kong he pektlai in Phillipine, Malaysia, Vietnam, Brunei, Indonesia, Taiwan ram hna he buainak an ngei. Buainak a um mi Tikulh hna ah hramhram in ralkap umnak a ser (Military based a ser) mi kong in Philippine nih Vawlei cung bia ceih zung (Permanent Court of Arbitration at The Hague, Netherland) nih Philippine a tei ter ko mi zong zei tel ah arel lo. China nih a rum nak le chaw lehnak (Economic and Trade power) le hriamnam thazang (Military power) hman in apawngkom ram hna le ram fa deuh tete tampi sinah a cung lei in hnehsak or hramhram or bullied a tuah nak hi a sau pah cang.\nA hme deuh mi a derthawm deuh mi le a sifah deuh mi ram hna ca ahcun, Tuluk he pektlaiknak ngeih kho peng ding cu an kut tang ah luh lawlaw in an duh ning te in um ding phun asi cang. Cu bantuk dirhmun in a dir duh lo mi le ram pakhat miphun pakhat ih ngeih dingmi sinak le huham (National Integrity) a dirhpi mi caah cun a har ngai mi dirhmun ah a hun phan. Tuluk nih Australia ram chung ah ramkhel le chawlehnak, Education, communication le National security hna ah thuhpi in atawitam (infiltrate a tuah).\nZei bantuk ruang a va si ah ram hnih kar ah pektlai nah a tha lo (Diplomatic tension) a um poah ah “Australia ram nih nan palh, pektlai nak a tha kho nak ding ah tampi in nan tuah a herh rih” (To improve relationship Australia must do do more) ti hi an chim ton mi cu asi. An kut tan ah va dor hnu lawng ah a tha te lai ti nak asi. Cu ve bantukin ram tampi hna zong ah a tuah ve hna. Africa ram a cheu hna le Asia pacific ram tampi hna cu Tuluk leiba chamhkhawh lo dirhmun an phan. Ram pakhat sinak dirhmun (National Sovereignty) an thlau pah cang hna.\nAtu Covid-19 hnu cun ram tampi hna nih Tuluk ram he an pektlai ning kong (Trade, Investment) tampi in khua an ruah cang lai. Tuluk hi zumhtlak mi hawi tha asi lo timi hmuhkhawh a si cang. Lowy Institute Australia nih survey a tuah mi ah Australia miphun 68% nih Tuluk ram or acozah cungah zumh lonak (duh lo nak) lungput an ngei cang.\nRam hme deuh le derthawm mi ram hna caah cun Ex- Singapore Prime Minister le Founding father asi mi Lee Kuan Yu nih a ra chim mi bia hi i lak cio ding phun in aum cang. A chim mi cu ” Angan deuh mi nga nih a hme deuh mi nga ei, a hme deuh mi nga nih shrimps a ei mi vawlei ah Singapore cu poison shrimps kan si lai” a ra ti. Chim duh mi cu a ei tu zong athi ve lai tinak asi. (In a world where big fish eat the small fish, and small fish eat shrimps, Singapore must become a poison shrimps)\nNotes: Shrimps, bully ti pawl hi a thiam mi nih lai ca in ra ka tial piah uh law kaa lawm ko hnga. A dangdang ka palh mi cu a ruah zia ra thiam ko uh.\nCredit: Pa Hmun


3 AGFA-Photo Tintenpatronenwie Brother LC-1280XL c m y1 Stück LC-1280XL C cyan - ca. 15ml1 Stück LC-1280XL M magenta - ca. 15ml1 Stück LC-1280XL Y yellow - ca. 15mlPreis: 16,91 € inkl. 19% MehrwertsteuerACHTUNG: Mindestbestellwert je Lieferung 20,00€Artikelnummern sind eingetragene Warenzeichen der Hersteller und hier nur zur Zuordnung genannt


A DAWTMI A NUPI CU RALHRANG ADIRPI RUANGAH A THINGKUANG ZONG AHLONH DIH – The Chinlung Post\nMay 9, 2021 admin THEIH TLEI 0\nRalkap kuttang ah rianttuan aa timmi a nupi cu a vapa nih amak diam. Mah bantuk thawngpang hi tulio kawlralkap ralhrang nih hramhram in uknak an lak hnu in tutiang ah theih awk an langhtermi a um rih lo. Tutan hi a voikhat nak bik nu le va an i tthen a si ko rua. Hi konghe pehtlaiin thil sining cu a tang lei bantuk in an langhter.


THINPHANG NGAI SI, RALHRANG AN TAMTUK, CDF UMNAK AN KAWL CUAHMAH – The Chinlung Post\nChinram kulh Matupi khua tthenkhat lungrethei in ralhrang kawlralkap hna nih an tuah cang hna. Matupi peng khua tthenkhat le hmun dangdang ah ralhrang kawlralkap hna nih umhmun an khuar ruangah khua caah siseh mipi caah a him ti lo tiah khuachung mi pakhat sin in theih a si. Tulio ah Matupi dirhmun cu a harsa hringhran ko.\nThawngpang dang: Yangon Hmawbi lectric zung pawngah bomb a puak. Bomb a puahnak ruangah hngakchia pakhat a kut aa tan. Tuzing suimilam pakua le minute 45 ah bomb a puah hi a si. Hi bomb puahnak ruangah hngakchia pakhat a kut aa tan tiah thawngtheih a si. Lectric zung pawngah bomb hi a puak i, bomb puahnak ruangah hngakchia a kut aa tanmi hi hmawchar asi tiah an chim.


US le China Nih Trade War Konglam Ah Deputy Level Trade Negotiation Hna Nih Remnak Lam An Kawl Lio. – Chin International News\nNizan cacawn nikhat niah khan, US le China Deputy level trade negotiators hna nih cun, ram pahnih hna nih thla 15 chung trade war an ngeih mi konglam ah remnak lam an kawl i, i biaknak an ngeih . Hi US le China ani biaknak nih hin, ni 2 a awh lai i, Us Trade Representative’s office ah an ngei ti si.\nNi hin leiah an peh tthan lai tiin an chim i. China aiawh minung 30 rual hna cu, Vice Finance Minister Liao Min nih a hruai hna i, White House in thongkan theih ning ah cun, tu zarh chung cacawn ninga niah hin, Chinese Vice Premier Liu He le US ,Trade Presentativie Robert Lighthizer le Treasury secretary Steven Mnuchin hna nih trade war konglam ah ram pahnih ani remkhawhnak dingin, high-level talks an ngeih ve lai ti si.\nInvestors hna nih an ngeih ven mi, ram pahnih trade war konglam i ani chawnhnak ah hin, Technology transfer , intellectual property rights, services , non-tariff barriers , agriculture ,le enforcement hna cu a biapi bik a si lai tiin White Spokesman Stephanie Grisham nih cun a chim.\nPresident Trump nih cun tu tan i trade war ruang i,rampahnih hna nih ani biaknakah hin, a ttha tein ani biakkhawh siah cun, $250 billion worth of Chinese good ah US Tariff cu, 25% in 30% ah punter dingin a rak chim cia cang. US le China nih Trade war an ngeih lio mi nih hin, effect a ngei cawlh ve i, US dollar hlutnak zong a sang cawlh ve ti si. Hi lio ah hin Turkish tangka hlutnak cu 2.45% ah a tla tiin an chim mi cu a si.\nSource :internationalnews & Politic


R.I.P : Suimilam 24 Chung Bak Ah An Unau Tein A Kan Liam Tak E A Poi Tuk Hringhran – Buanchukcho\nR.I.P : Suimilam 24 Chung Bak Ah An Unau Tein A Kan Liam Tak E A Poi Tuk Hringhran\n✍ Tahan i kan chungkhar nih kan i bochan tuk mi Kan Pi Engmawi le kan Pu Zuala te unau ..Ka cousin a si mi Sayamah Arin Ni le Pate nih nazi 24 chungah ah an pahnih tein Tahan an inn ah mual an kan liam tak.\nChungkhar a daw tuk tu an si i, sian an um lo tuk. Covid third wave nih Kan dawtmi hna nunnak tamtuk a kan lakpiak. Pathian zangfahnak kan mi hna cungah um hram seh law, a nungmi paoh nih kan si khawh chung in doṭi ko hna u sih. TTT\nthawngpang dang relchap : RSO nih Ralhrangbu kan Doh Lai a ti mi hi Mipi Doh An Timh mi a Si tiah SAC nih A Chim\nRSO nih Ralhrangbu kan Doh Lai a ti mi hi Mipi Doh An Timh mi a Si tiah SAC nih A Chim. Rakhain ram ah umhmun khuar in a cawlang mi RSO hriamtlai pawl nih ralhrangbu kan doh lai a ti mi hi ralhrangbu si loin Kawlram le a chungah a ummi mipi hna kan doh lai a ti nak a si tiah ralhrangbu nih an thanh.\nAtu bantukin social media ah RSO video file a rak chuak mi nih dai tein a um lio mi muslim pawl buaibainak tuah le ramchung buaibainak chuah dingah an i timh mi a si tiah ralhrangbu thawngthanhnak nih a chim. #popular news journal. The Chin Post\nUpat Awk Na Tlak : Miram Dangah Ai Hlawh Chawm Tein Miphun Caah Phaisa Tam Lak Te A Bawmh Hna


Ralhrang Pawl Thiltuah Mi Vialte Cu UN Ah Phuandih A Si Cang - TIMES OF CHIN NEWS\nRalhrang Pawl Thiltuah Mi Vialte Cu UN Ah Phuandih A Si Cang\nPosted By: thawngthawng June 16, 2022\nNgakchia le Bawhte An Thah Mi le An Hrem Nak Cu UN Ah Report Ansi Cang.\nKawlram caah UNCHR Special Envoy (Palai) Tom Andrew nih UN Meeting a phuang mi asi. Raldoh lio ah thah mi Ngakchia le Bawhte (142); an tlai mi (14); Innlo chuaktak mi (250000) leng: Siorawl ah an tlaih mi ngakchia (61); Rallokap nih hramhram in Meithal le miakpi an kah I bomb an puak caah athih mi Ngakchia le Bawhte (382): Pum tlamtlin asi mi ngakchia tampi an um.\nNgakchia cheukhat cu hranhram in an tlaih hna; an tuk an velh hna; fak tukin an hrem hna; Namte in an sawh hna; Bia an hal buin an kut tin an khek / hlai piak hna; An ha an thlawngh piak hna, an chiaṭha an tan piak hna; Nu ngakchia cu an tlaihhrem rih hna; tbkin a fak khawh chung in an hrem hna tiah Tom Andrew nih UN ah report a tuah.\nKawlram Rallokap hremh nak le intuar nak in an luat khawh nak hnga, ngakchia cu chanchuah aum ballo, Rallokap cozah phaisa a bawmh tu le hriam azuar tu cung ah biatak tein dantat awk asi cang. Culocun hmailei ah cinthlak tu ding ngakchia kan harsa cang lai tiah Tom nih Ngaichiat ngai in achim.\nNgakchia kum 18 atlin rih lomi cu Kuli hlawh ter a ngah lo, Ralkap ṭuanter zong a ngah lo; CDF / CNA lut zong a ngah lo; Geneva le UN nih an hngalh ahcun tazacuai in dantat, thongthlak khawh asi; Asilo le Ramdang bawmhnak kip pek lo asi ve lai. Child Rights timi Ngakchia Covo nih a khap bak mi asi. Kum 18 tlin lo mi CDF ah an lut ah cun cohlan lo si cang seh. Amah nih aduh tuk ahcun Training tuah rih hlahseh, Raldoh ve hlah seh, rawl tu chum ter ko uh law, fialchuk fialcho tu ah I hmang rih koseh.\nCDF hi biatak tein cazin check sisehlaw, Geneva law he aa zikmawi ding lawngte kan si hnga? Geneva ah Tazacuai kan si ve lai I Ralhrang dohcan hmanh ngeih lo khawh kan si hnga. Ralhrang Rallokap Crime Against Humanity le War Crime nawl an buar lawng asi lo. Child Rights a buar mi an si cang ti cu Vawleipi le UN hngalh asi nain, acung ah tazacuai le dantat nak kan tuah khawh fawn lo. Pakhat pa chimh dan khan cun hrithlai in thah cawlh ding phun in a chimh ko nain, mi nalh asi lai kha pa kha. Lihchim a ṭih lo mi pa asi lai. Zeitintiah an phunhawi hi lih le hrawkhrol in aa cawm mi an tak tuk ngamsam.\nPupa phungthluk ah bia cu thli ah aacang I ca cu ro ah aacang. Kutke sam ahcun chanchuah asi an ti pei tiah. An ka le ca lawng in an kan bawmh caah roca cu tamtuk kan ngeih cang nain, kan ralpa cu kan thluk khawh bal ve lo. Nitlak ram le UN nih kutke samh in an kan zuang hnawh lo ahcun MAH hi ahrik athak ve ti lo. Hriamnam le phaisa in an kan chuah hnawh lo ahcun santlai nak angeih lo. UN le Nitlakram thawh mi Humanitarian ti mi sifak bawmhnak zong MAH kut in ṭuan ding asi. Mah kutke tein ral tei hlan lo tiang doh ko usih tiah sawm buin……. credit; Zingtincuai Cinzah


Chungkhar Lamthluan | Radio Veritas Asia\nPakhat le pakhat thazaang i peknak\nNu le va hna cu chungkhar kong nunnak lamthluan ah harsatnak tampi he an tong hrimhrim lai.\nCutikah, caan khatkhat cu lungdongh le hnabeidongh caan zong a umko lai.\nPakhat a lungdongh caan le hnabei dongh caan ah pakhat nih thazaang pek thiam a herh ngaingai. Pakhat le pakhat i pehnak cu chungkhar kong ah fahnak hna, harnak hna lonhnak ah tampi a bawmh.\nCucaah Paul nih, “Pakhat le pakhat i bawmh uh” tiah (1Tesal. 5:11) ah forhfial in a chim.\nAmerican tuanbia `tial minthang sayakyi Nathaniel Hawthrone cu a min a rak langh setsai lo hlanah a rian a sungh ruangah fakpiin a lung a rak dongh.\nAmah cu rianngeilo asicaah lungnuamhlo ngaiin a um tikah a nupi Sofia nih a rak theihthiam piak i thazaang a rak pek. Sofia nih “Ka dawt aw lungnuamh loin um hlah! na `tial duhmi, thazaang na ngeih deuh mi tuanbia hna kha teirial in `tialchih ko. Chungkhar eidin kongah phanghlah. Keimah ka khon mi tangka tein chungkhar eidin hrukaih caah cun a za ko lai. Ka dawt, a `thabik tuanbia na `tialkhawh te ko lai, tiin hnemhnak thazaang a rak pek. A nupi Sofia hnemhnak thawngin Natheniel Hawthrone cu a tha a tho `than colh. Zumhfeknak, ruahchannak khatlak he tuanbia hna a `tial`than i a rauhhlan ah tuanbia `thabik a rak chuah kho i vawleicung minthang ca`tial thiam sayakyi ah aa chuah.\nNu le va nunnak ah pakhat le pakhat hnemh le thazaang i peknak in teinak nganpi hna hmuhkhawh asi. Pakhat a lungdongh lio caan le teinak a hmuhlo caan hna ah a dang pakhat nih hnemh loin sualphawt bia chimnak te hna cu santlaimi asilo. Harnak lawng a chuahter chih.\nPakhat le pakhat i hnemh le thazaang i pekthiam a hau timi philhhlah u sih. Zaangfah a thlummi thazaang peknak bia hna cu ngaih a nuam i thazaang a siter taktak. Zaangfah mi thazaang peknak bia cu dawtnak hmelchunhnak a si i “Dawtnak nih a sersiam hna” (1Cor. 8:1) a ti.\nChungkhar i harnak ton caanah pakhat le pakhat mawhchiat, ralser mi nakin, pakhat le pakhat dawtnak in tazaang pek i hnemhnak lawng cu santlaimi asi. Mizeipaoh nih zaangfah mi, ngaihnuam mi bia lawng theih an duh cio mi a si.\n“Lehnak neem nih thinhunnak a damter. Biahrang nihcun thin a phawh, `thatlonak a tuahtu lei nih lungthin kha a khuai tawn” (Phungthlukbia. 15: 1-5).\n“Biathlum cu khuaihliti bantuk a si, nunnak caah a thlum i pum caah damnak asi” (Phungth. 16:24).\nAn rumko nain duhdawtnak a ngeilo mi innchungkhar cu a nuam mi innchungkhar an si ballo. Mi sifak an si ko nain zaangfah zawnruahnak a ngeimi innchungkhar tu cu a dai i a nuam.\n“I sik lengmang bu in puai tuahnak inn i umnak chacun daite i buh`hing peikhat ei a `thadeuh” (Phungth. 17: 1-2) tiah a ti.\n1.c; Pakhat le pakhat aatluk tein i komhnak\nNu le pa cu an i khat. Pathian mithmai ah annih cu aakhat mi huham, aakhat mi `thawnnak an ngei. Curuangah mithiang Paul nih nu le va cu pakhat le pakhat i nawlthiam uh tiah (Efs. 5:21) ah a forhfial. Pakhat le pakhat upatnak in aatluk ruangtein i komhnak in chungkhat kongah tlam a tlinter deuh.\nTheihthiamnak a karhter deuh. Keimah cu ka dawtmi he kan i khat bangin ka dawtmi zong keimah he kan i khat timi thilhmaan kha nu le va hna nih i tlaihpeng ding asi. Pakhat le pakhat mah pum bantukin i dawtnak timi cu pakhat le pakhat, khat le khat mah pum i dawtnak bantukin aakhat, rengkhat dawtnak kha asi. “Nupi upat hmaizah, ha a tlonglo” timi phungthluk le “Nupi le caw zaangfah awk asilo” timi phungtlukbia a pahnih tein hrial awk asi.\n“Nu le pa hna cu ahohmanh a reng a sangdeuh lo i a niamdeuh hlei an umlo. Minung sinak ah an i khat dih. Pathian fa sinak zongah i khat dih asi. Ca`tialtu Saya pakhat nih bible chirhchanh in a tanglei bangin biatlang a rak kawmh. Nu kha pa hnakruh in a rak ser. Nu cu pa a lu in a sermi asilo ruangah cunglei ah chiahding an silo. Nu pawl kha pa hna ke in sermi an silo caah ke i lamhchih ding an silo. Anmah cu hnakruh in sermi an si caah aatluk tein komh awk an si. Bantang in sermi an si caah zohkhenh kilven awk an si. Cu ca`tialtu saya nih abiapiin a chimduh mi cu pa le nu hna cu an i khat tiah a ti duhnak asi. Cucaah khat le khat upat le dawtein i komh ding asi. Pakhat le pakhat upat peknak cu chungkhar kongah teinak tawhfung pakhat asi.


Za Sang Cinzah US nih Austrialia Sin ah nuclear bomb a pek lai – Lai Lungrawn Post\nAUKUS cu “Australia, UK le US’ tinak a si i, US nih China 🇨🇳 zia a ngiat tikah ttih a nung chin lengmang caah, China 🇨🇳 khamhnak caah tiah timhlamhnak security program a si. US nuclear fimthiamnak cu Australia 🇦🇺 sinah an pek lai i, Australia nih Rili tang ah saupi a um khomi, “nuclear-powered submarines” an ser lai.\nAn ser dingmi Nuclear- power submarines hi Rili chung ah saupi a um khomi a si lai pinah, ai thup khomi, AI technologies in sermi, hriamnam ngampipi a kap khomi le, hriamnam tampi aa phawr chih khomi a si lai ti a si.\nNuclear technology fimthiamnak hi US nih UK sin lawngah a pek bal i, Australia 🇦🇺 sinah a pek hi, atu a voi khatnak a si.Australia nih UK le US he AUKUS hnatlaknak an ngeih bak in, France sinah submarines 12 Diesel engine $66 billion man cawk an timhmi an tthulh tthan caah, France 🇫🇷 nih an thinhunnak an langhter. China 🇨🇳 nih a thinhunnak an langhter ve.\nKan Laihri tannak ThanTlangkhua cu ralpi taktak a tho ri lo nain


A Poi ko-Thantlang sizungah a thimi Pu Bawi Vung thihnak kongah chungkhar an lungfak – Chin World News Evening\nA Poi ko-Thantlang sizungah a thimi Pu Bawi Vung thihnak kongah chungkhar an lungfak\nOctober 18, 2020 October 18, 2020 Salai Van Chin News\nThantlang Hospital ah Ngaphaite Khuami Pu Bawi Vung(Pu Bievai) thi. Thantlang peng Ngaphaite khuami Pu Bawi Vung (Pu Bievai) cu, rilfonghlei Operation tuah nakah Oct 17 tuchun 12:00 PM ah a nunnak a liam tiah thawng thei asi.\nA mah hi, operation tuah nakah hit sii(meh sii) tam an pek hleiah, operation khann in an chuahpi tlawmpal ah angan afah tuk i, nurse pawl an chimah ma bantuk cu asi thiam ko tiah zeirel huaha loin an um ruangah le mizaw zohkhennak ah an daithlang deuh ruangah asi tiah amah a umpitu (ahngahtupa) Ngaphaite khuami nih a chim.\nPu Bawi Vung(Pu Bievai) hi, kum 38 a upa mi asi i, fa 4 angeimi asi. Operation atuah tu Dr Lyly nih cun, meh sii hi midang hawizat tlukin kan pek ve ko i, athisa nih acheih lo ruangah asi lai tiah achim. Thantlang Hospital in mah bantuk daithlang le mizaw tha tein zokhen lonak ruangah minung pazeizat dat an nunnak a liam cang tiah ruah ah hin lung afah hrinhran ko. Aruak hi a um nak Ngaiphaite khua ah 2:30 PM ah motor in an kalpi cang tiah thawng theih asi.-The Ngephesizo post\nPu Bawi Vung thihnak kong he pehtlai in a chungkhat pahnih nih a lungfahnak hitihin a chim. A chimmi cu, “Thantlang khua i tuni a thimi ka pate Pu Bawi Vung thihnak kong he pehtlai in ka lungfahnak tlawmpal ka van tial. Ka pate hi ngaphaite khua in rilfonghlei tuah dingah kan sin ah a ra. Ni 16 ah sizung ah a lut i 17 zinglei sml 10 Am operation khan in an chuahpi.\n“An chuah lioah Thantlang siizung riantuanmi pahnih nih ihkhun cung i kan van khing lai an ti ahkhan tangah an thlak sual. Cu ruangah hi thil kan tonnak hi a si lai men lai tiah kan ruah. Thil sining hi fiang deuh in Thantlang sizunglei lei rianṭuantu nan sinin theih kan duh ko,” tiah a chim.\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Mipi sinah adikmi thawngpang zamh hi kan i hmuitinhmi a si. Cun, thawngpang kan ṭialmi hi areltu mipi caah thathnem santlaih, theihtlei ṭha siseh ti hi kan i hmuitin bikmi a si. Asinain, minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.\nHenry Van Thio Vice President (2) A Tlinnak A Ruang?\nA Poi ko: Thantlang sizungah a thimi Pu Bawi Vung thihnak kongah chungkhar an lungfak


MAH RUANGAH HIN PEI RUNG LIAN CEU HI A RAK SUNGH KO HI – The Chinlung Post\nCatialtu: TB. Tutan Rung Lian Ceu A Sunghnak Aruang Bik Tiah Ka Ruah Mi. Tutan ah Rung Lian Ceu cu Biak Hmun Sang nih Minute pathum tlin hlan ah a tei. Rung Lian Ceu hi zeiruang ah dah fawituk a sungh timi hi ruah lo awk a ttha hrimhrim lo. Cuhlan Rung Lian Ceu aa paih ning cuanh tikah fawite cun a sung kho dingmi asi hrimhrim lo. Zeicaah tiah kan Lai patthawng pawl tampi a teitu hna a si caah fawite sawhsawh cun a sung ding asilo.\nZeiruangah dah tutan ah fawituk a sungh kun timi hi langhter ka duhmi a si. Tuan lio Rung Lian Ceu Arak i paih ah hin training biatak tein a tuah lengmang. Training tuah le tuah lo nih tutan Rung Lian Ceu dirhmun a fianter ngaingai. Aliamcia caan tlawmpal ah Rung Lian Ceu nih fiang tein a rak chimmi kha theipar a hung chuak in ka ruah. Training thatein angeih lonak kong le aa timhmi ah biatak tein caan a peknak, kong arak chim.\nCulawng siloin a rak chim tthan rihmi cu minung pakhat caah cun tlawmpal training tuah ahcun a zako a rak timi kha tutan ah a sunghnak asi ko tiah ka hmuh. Zeiruangah ti ahcun Rung Lian Ceu nih a paih pi dingmi Biak Hmun Sang hi pathawng sawhsawh asi lo, Patthawng taktak bak asimi asi. Cupin ah Biak Hmun Sang zong nih aliamcia kum zeimawzat ah kumkhat rak ka hngak ulaw Rung Lian Ceu hi ka tei lai tiah a rak ti cang.\nBiak Hmun Sang hi Rung Lian Ceu tei ding hrimhrim in timhtuahnak angeimi asi timi cu aliamcia a rak chimmi bia in theih khawh asi. Rung Lian Ceu nih minung pakhat caah cun ni tlawmpal caan pek azako arak timi a rak i palh deuhnak asi timi alang. Zeiruang ah ti ahcun Rung Lian Ceu hi aa paih lonak caan a sautuk cang. Cu tikah tutan ah hin a hlannak in Training a tuah deuh awk si. Aruang cu aa paih lonak caan a sau pin ah a paih pi dingmi hi patthawng sawhsawh asi lo caah asi.\nBiak Hmun Sang nih tutan ah fawite in a teinak a ruang bik cu training thatein tuahnak caan a ngeih lo caah asi ko timi hi a fiangmi a si. Thiamnak siseh pum le rua thaazaang ah a cuai vun thlai hna tikah kan theih cio bangin aa tlukmi an si ko, an i thlau lem lo. Fawi le zaangtuk cun aa tei kho dingmi cu an si lo. Asinain tutan ah fawituk in a sunghnak hi training caan a pek khawh lo caah asi ko tiah ka ruah. Zeitindek nan ruah cio? Credit: TB.


Kum 7 ngakchia pate haa 526 an phoipiak | The Chin Express\nHome Asia Kum 7 ngakchia pate haa 526 an phoipiak\nKum 7 ngakchia pate haa 526 an phoipiak\nNizaan ahkhan India haa sibawi te nih kum 7 ngakchia pate ka chungin haa 526 kan phoipiak tiah thawng an thanh.\n200g a ritmi haa 526 cu ngakchia pate i a tanglei orhlei haani chung in an chuahpiak.\n“Ngakchia pate cu kan sizung ah an ratpi i a haani phing tiin an kan chimh. Kum 3 a si lio tein a haani phing cang an kan ti,” tiah operation a tuahtu Saveetha Dental College and Hospital in sibawipa Senthilnathan P nih a chim.\n“A haani phingmi cu kan hlaipiak tik ah haa a keu rih lomi a zaza in an rak benh ko kha kan hmuh. Ngakchia pate hi vawlei haa tambik minung ah aa tel lai tiin kan zumh,” tiah sibawi pa nih a chim.\nNgakchia pate haa an phoipiak hi kan hnu thla ahkhan a si. Chennai khuapi ah a cangmi a si.\n“Kan hnu thla ah a haa kan phoipiak cu a si i atu ahcun ngakchia pate cu a dam cang. Sizung in a chuak cang,” tia sibawi pa nih a chim. _ The Star\nUS ah Chin nu le a fale 3 mawttaw accident in sizung an phan\nChin Tial Lian Thang - August 1, 2019 0\nIndianapolis, US -- July 30 zaanlei 3pm fai ah Rev Dr Hai Vung Lian a nupi Aye Aye Mu le a fale...\nMalaysia nih Myanmar telh in ramdangmi 54 a tlaih hna\nAsia Tial Lian Thang - August 27, 2019 0\nMalaysia lahwahkah nih phungninglo ramdangmi tlaihkhihnak (operasi) an tuah i ramdangmi pawl cu tlaih le thongthlak an ttih tuk caah luatnak kawl...\nThailand nih coronavirus mizaw nu an thlop i dam lei a panh\nAsia Hniang Zi - February 4, 2020 0\nCoronavirus in a zawmi Tuluk nu cu flu (tlangrai cumpi khuhpah) le HIV dohnak caah an hmanmi sii in an thlop i...


Malaysia ah a damlo mi Chinpa bawmh a herh tuk | THE CHIN EXPRESS\nMalaysia ah a damlo mi Chinpa bawmh a herh tuk\nMalaysia ah ralzaam dirhmun in a ummi Pu Ling Neig (kum 44) cu a kal (kidney) pahnih ning in lung 7 a um caah a rannak in sizung ah operation tuah hau dirhmun a si.\nCOVID-19 ruang ah Malaysia cu March 18,2020 khan cozah nih thla thum chung ti awk lockdown an tuah i riantuan lo harsa tuk cio kan si hna. Cu lio ah hi bantuk damlonak zualhma sizung ah operation a van i tuah ding a si caah hin lungrethei taktak in chungkhar an um lio a si.\nPresident: Pu Tial Thang (0169838147)\nSecretary: Salai Sang Ceu Lian (01124272191)\nNgunkeng: Hanah Sui: (01161811950)\nMedia & Info: Andrew Tum Tling (0105697881)\nA tanglei link ahhin sian tawk bawmhnak pek khawh asi.


" Wa" Hriamtlai Phu Nih Biakinn 3 An Hrawh Dih Cikcek I Biakinn 52 An Khar Piak Cang Hna - JM News\nShan ram nihchuah lei “Wa” hriamtlai phu nih auknak hmun ” Lahu BAPTIST CONVENTION” tang ummi khirhfa Biakinn 52 hnu Wa hriamtlai phu nih an khar piak hna. Biakinn 3 hi an hrawh piak dih cikcek hna cun khirhfa sinak hmelchuh vanlamtung tibantuk pawl zong an hrawh piak dih hna.\nHuthawng Lahu Bible sianginn zong an khar piak hna. Pathian bia cawnpiaktu minung 92 zong an tlaih hna i Bible sianginn kaimi siangngakchia minung 41 zong an tlaih chap hna i ralkap rian an tuanter hna.\nCu caah ‘Wa’ hriamtlai phu nih auknak khirhfa pawl cu fak ngai harnak an ton caah harnak chung in an luat khawhnak kha Myanmar BAPTIST khirhfa bu chungtel vialte cu thawng hun thanh cio uhlaw thlacamnak in kan bawmh cio uh tiah Lahu BAPTIST CONVENTION nih thanh ca an chuah.\nFalam Ah Lam Aco Mi Le Thongtla Mi Pawl Bawmhnak An Pek Hna


U.S. Secretary of State Antony Blinken le China Foreign Minister Yang Jiechi cu a voi 1nk an ichawn – The Cherry Par\nU.S. Secretary of State Antony Blinken le China Foreign Minister Yang Jiechi cu a voi 1nk an ichawn\nU.S. Secretary of State Antony Blinken le China Foreign Minister Yang Jiechi cu a voi 1nk an ichawn. U.S Secretary Blinken nih Tibet ram siseh, China ramkulh, Xinjiang ah a ummi, Muslim, Uighurs miphun an si ah, Hongkong le Taiwan tbk ram hna ahhin U.S nih an Covo le Democratic value an dirhkamh hna nak kong a langhter. Cun, International Communities nih Myanmar Military Coup an mawhchiatnak ahhin China zong itel ve dingin a forh hna.\nAsinain China Foreign Minister Yang Jiechi nih China ram chung kongkau a simi, Tibet, Hongkong le Xinjiang ahhin nan ithlak awk a si lo tiah a chalh colh ve. Former President Trump chan lio ah China cung ah an rak tuahmi polices vialte cu thate in Joe Bidden cozah nih an zoh tthan dih. Asinain Trump nih a rak tuahmi ningning in pehzulh an si ko hna tiah CNBC news nih a langhter.\nChina chaklei, Xinjiang ramkulh ah khuasa, Muslim biaknak a biami Uighurs miphun pawl hi China nih an ci hmih/ genocide a tuah hna tiah Trump Cozah nih an phuan ta. Cun, Tebet, Hongkong le Taiwam ram kong ahhin U.S le China ihmuh thiam lonak a san tuk lio a si. Tuhi a thar in Myanmar ram a von ichap rih. US Security Council ahhin China le Russia nih Myanmar Military sualphawt ding an block nain an tlaihmi hna, Aung San Suu Kyi le midang vialte thlah dih ding cu an lung a tling ve. Cun, UN Secretary General António Guterres nihcun Myanamr Military coup fail in Democracy ram dirh tthan ding in Vawleipi kan ipum lai tiah a ti.\nKawlram ah sandahpiah a sang chin lengmang. China le Russia nih Ralkap lei an ttang nain Vawleipi cu mizapi lei ah an dir ko. Abik in U.S cozah nih ralkap cung ah biatak tein hmual hman a timh ko. US senate tiang ah Bill an chuahpi cang. Cucaah, tulio ralkap nih an thil tuahmi cungah an ichuah-sual cikcek nakhnga lamkip in cawlcangh cio a herh liote a si.\nRelchap, Kawlram khuakip ah a thong thong in Mipi an chuak cang. Ralkap uknak hi “overthrow” hloh dingin ready an si cang. MIPI cu an chuak cang i, biapimi cu Hruaitu an si. Tutan ahhin 2008 phunghrampi hi thah/destroy lawlaw in, Mipi nih uknak lak lawlaw a herh lio caan a si. Example ah, Mipi thazaang hmang in, NLD kha interim Cozah thar dirh ter in, cun, UN Ralkap/ peacekeeping pawl kha, National security caah request tuah colh kho hna sehlaw, cun Ralkap lutlai/ leaders vialte kha tlai viar hna sehlaw, cuticun Ralkap telh bak loin, Democracy ram thar a dirh khawh nakhnga ruahnak/ thluak chuah a herh lio caan te a si.\nCucaah, tlangpar/ethnic lei hruaitu vialte an si ah, Kawlrawn lei an si ah, Zeitindah Ralkap uknak hi kan hloh/ destroy lai i, Zeitindah Mipi duhmi Cozah thar kan dirhning a si lai tbk, cun, zeibantuk buu ahdah kan ifuntawm chung a herh tbk pawl hi ttha tein an iruah cia a herh bak lai ka ti. Democracy le Federalism a duhmi vialte, kan pale/ leaders pawl hi thate in an ifun/tawm khawh lo ahcun, tulio Mipi thazaang hi a lak a si kho. Kan hruaitu/ leaders pawl nih hin Mipi thazaang hi a hman zia thiam hram hna seh timi hi ka thlacamnak a si. Credit: Zasang Cinzah\n← Sandah Piah Tik Ah Ralrin A Herh Bak Mi Pawl\nPolitical party leaders, MP aa cuhmi tbk vialte Khawika ahdah nan i thup dih →


Hakha Ah Zatlang Bu Nih 'Kawl Titoih Puai' Zeitin An Rak Doh - THE CHINLAND POST\nHakha Ah Zatlang Bu Nih ‘Kawl Titoih Puai’ Zeitin An Rak Doh\nEditor: 2019 April 14 – Miphun zawnruahnak a ngeimi le ram a dawtu Biaknak rianṭuanmi nih Biakinn le ‘Sunday School’ hrimhrim in Kawl miphun nih an sunhsakmi an biaknak kum relning he a pehtlaihmi a si caah nan i tel hrimhrim lai lo tiah ngakchia cawnpiak a rak si ṭheo tawn.\nHi kong ah a hlei khun in a chimrel bikmi pakhhat cu tleicia Rev. A. Hlawn Ṭial hi a si tiah mi tampi nih an chim. Rev. A Hlawn Ṭial a thih hlan ah a chimrelmi a theihmi poah nih ‘Kawl Titoih Puai’ a phanh ahhin cun an hlam tawnnak zong an chim ṭheo. Amah bantuk ralṭha tein mi a cawnpiak ngammi le a chimrel ngammi kan herh hrinhran dah.\nKum dang tawn bang, kan hnu kum 2018 ah Chin ramkulh cozah nih a nawlngeihnak hmang in cozah rianṭuantu cu anmah cozah hohahnak in tuahmi ‘Kawl Kum Thar Titoih Puai” ah hramhram in lam ter ding a ti ṭhan. Cucu, Zatlang Bu cheukhat nih an theih tik ah an lung a tling lo. Zauk phung in kan i hruai cang. Hramhram in cozah rianṭuantu zong fial ding an si lo timi ruahnak he, Chin nuhrin covo humhakmi phu Chin Human Rights Organization (CHRO) le People Alliance of Credible Election (PACE) nih duhlonak caṭial hram an thawk.\nHi lio ahhin, Chin ramkulh cozah cu cunglei in a hrenmi a si ruang ah a si kho men; “Buddhist Titoih Puai Cu Mitam U Biaknak Puai A Si Caah Cozah Nih Tuan Ding Tuanvo A Ngei” tiah Minister Pau Lun Min Thang nih cun a rak chim.\nCun, “Kawl Kum Thar Titoih lawng ah silo in, Buddhist Biaknak Puai dangdang zong ah cozah zung lutlai pawl hramhram in kal ding Chin ramkulh cozah nih ca an pek hna.“\nCucaah, cozah sin ah duhlonak an langhtermi ‘Ca’ cu Hakha ah hrambunhmi zatlang bu le biaknak hruaitu mino le pumpak a lungthomi minung 20 tluk nih min an rak thut i, 2018 April 2 ah cozah sin ah an rak pek ve nak cu a si.\nAn caṭialmi ah an langhtermi a tlangpi in phun 4 a si;\n“Chin ramkulh cozah nih miphun le biaknak thleidannak ngeilo tein a biapi chiah in upatnak na pek dih hna tiah kan theih. Cu he pehtlai in, Chin ramkulh cozah tlangtlaknak le hrihawhnak in tuahmi ‘Kawl Kum Thar Titoih Puai’ ah anmah lung thawknak tello in nan (cozah) rianṭuantu nan lam termi hna nih an duhlonak le an i nuamlonak an rak chimmi tete kan rak theih” tiah an ṭial.\nAn peh chap rihmi cu; “Cozah nih International Labour Organization (ILO) Cahren ah hnatlaknak ngeih cangmi le 2008 Phunghram zong ah fiangte in langhtermi ah “a hohmanh hramhram in le anmah pumpak lungthawknak tello in thil tuahter in fiallo ding timi….” kan hmuh khawh. Cuaah, 2018 kum thawk in Chin ramkulh ah tuah dingmi ‘Kawl Kum Thar Titoihnak Puai’ ah cozah riantuantu hna anmah pumpak lungthawknak um lo in hramhram in nan tuahter lo ding ah ramkulh cozah nih nan hun ruah ṭhan ding ah kan in theihter duh hna” tihi a si.\nHi kong he pehtlai in, zatlang bu lawng silo in a cozah chung ah rianṭuan lio mi cheukhat fakpi in a rak aumi le chimrelmi zong an um. Cun, biaknak hruaitu zong fakpi in a rak chimrel mi an um. Cu ruang ah, cozah nih duhlonak fakpi langhter in pumpak cung ah lehrulhnak an tuahmi zong a um tiah theih a si. Thil kan tonmi a tam liangluang kho men. A dangdang a chunglei in siseh, cunglei in siseh, a phunphun le lamkip in kan cawlcang cio ko lai dah! Cun, thil hmete a si rua tiah kan ruahmi hi thil biapi ngai zong an rak si kho ko.\nCucaah, mi tlawmte a simi Chin miphun, kan nunphung, kan biaknak le kan sining a khatlomi Kawl nih an kan dopdawlh cuahmahmi kong ahhin kan zapi in ṭuanvo kan ngei. Cozah rianṭuan, Biaknak rianṭuan le zatlang bu lawng silo in, Pumpak nangmah hrimhrim kha “Ṭuanvo Na Ngei”.\nṬuanvo kan ngei cio timi lungput he….\nMinthutmi cheukhat; An min kan langter lo. ~ Editor\nPrevious India Ambassador Vikram Misri Le Hakha Khuami Ton Biaruahnak\nNext Chin Party Nih Cawntlak Australia Zuamcawhtu Party Hruaitu Mr. Bill Shorten


Thihdar: Pu Phu Ling Nih Mual A Kan Liamtak Eee – The Chinlung Post\nThih Dar Kan TumMiphun hawi hna,ZFA nih kan i bochan mi kan pa Pu Phu Ling ( Hmawngtlang) nih tuzing- December 10, 2020 ( suimilam 8:30am ) ahkhan Eskenazi Siizung ( Indiana ) in mual a kan liam tak ruangmang ko cang ee.\nNgaihchiatnak a tuarmi chungkhar Bawipa tu nih hnem hram ko hna seh.\nNgaihchiatnak tuarpinak heZophei Family network of American\nCrd. Zophei Famiy Network of America\nBiden Buancomi Namhnehpiaktu Ding Eletoral College Ralchanh In Duhlonak Langhter Ai Timmi Republicans Pawl Mitt Rommey Nih An Zo Zarang In Ahlih Hna. Electoral College vote ralchanh in duhlonak kan langhter lai, tiin ai hrocermi Republican pawl cu Utah Sen. Mitt Romney nih an zo zaraang in a hlih hna.Molhtamh bia a si. Tuah tawn ningtein kan tuah ko, vote relthannak tuah zong hi a phung a si ko, biaceihzung phaakpi le tazacuianak tuah zong hi a phung a si ko.\nAsinain, riantuan dingin mipi nih an thimmi hna electors pawl rian tuan lo dingin kham timh cu molhtamh bia rumro a si,” tiin Romney nih a chim. Cu a chimmi cu NBC News biachimtu Frank Thorp V nih a vun chimchin. Business Insider ah a tu bantukin Romney nih a chimmi cu a aiawhminung zong nih a fehtermi te a si ko. 2020 election results a khupthal leh tim in state tampi ah Trump campaign le a Republican hawirual nih tazacuainak an tuah.Biden nih buan a co mi hi Election Day hnu ni tlawmpal in khan ai fiang ngai ko cang nain, nihin tiangah Trump nih a sungh a khaan duh lo.\nKhah, mipi an vote hi biapi ah chia lem hna hlah u sih. Cunakcha in cun kan duh ning tu in tuah ko u sih. Cu kan tuahning cu democratic republic nih an tuah awk a si theng lo mi phung zulh in a si lai,” hei ti phun khin Trump a cawlcangh daan hi a si, tiah Romney nih a chim.


Brazil Cozah Nih Falak In UN Commissioner Rian Tuan Nak A Soisel Hoi Than — Salai Ephraim Thawngpang\nBrazil Cozah Nih Falak In UN Commissioner Rian Tuan Nak A Soisel Hoi Than\nBrazil cozah nih cun United Nations High Commissioner for Human Rights rian t’uantu hna le Chile president hlun Michele Bachelet hna nih Brazil police pawl hna rian t’uan nak le an cawlcangh ning kongah thawngthanhnak an tuah mi cu ningcanglo thil an si tiah a chim.Chile ram hi South America ram chung khuapi a si.Chile president rian hi Mr.Michele Bachelet nih caan saupi chung a rak t’uan.\nCun,Chile president hlun Michele Bachelet nih hin Geneva ah interview a tuah nak ah hi ti’n a chim,”Brazil palik pawl hna nih cun an mah ram chungmi hna sin ah hriamnam le ningcanglo in an thazaang an hman.mah hi ram pakhat a si mi nih a ram chungmi hna sin ah mah bantuk in hriamnam le an nawlngeihnak ningcanglo in an hman awk a si lo”tiah a chim.\nBrazil ram chungah hin August thla chung vialte ah khan an ram chungah (human rights) Nuhrin covo rian a t’uantu hna cu biatak tein an doh hna i minung tamlak te an an hliam hna.cun,Brazil palik pawl hna nih cun an mah ram mi hna sin ah nawlngeihnak an tingmi hna cu Brazil ram mi hna cungah kan duh ah cun an nun nak lak khawh nak nawl kan ngei tiah an chim.\nBrazil palik pawl hna nih an ram mi hna cungah mah bantuk in nawlngeihnak an hman mi cu ningcanglo thil a si.ram mi pakhat khat nih phungbuar in thil t’halo an tuah a si ah cun phungning zulh in misual hna cungah rian t’uan awk a si.Brazil palik pawl hna nih a ram mi cungah an tuahser nak hna cu Nuhrin covo zei an rel lo biatu a si tiah a chim.hi ruangah Brazil president rian a t’uan cuahmah mi Jair Bolsonaro nih cun Michele Bachelet nih kan cozah a kan doh i misual mi hna lei ah a dir tiah a chim.\nTagged Brazil Cozah Nih Falak In UN Commissioner Rian Tuan Nak A Soisel Hoi Than\nUK Prime Minister Boris Johnson Cu Theresa May Nak Cun Rian Tuan Khawh Dawh In A Lang Hlei Rih Lo Hih →\n← Pu Zo Zam: CNLD Hruaitu Pawl A Soiseltu Hna Cu Chinram A Rawiphirtu Traitor An Si


DR. GABRIEL CUNG HU: CDM TIMI HI BIBLE AH A UM MAW? – The Chinlung Post\nCDM timi hi Bible ah aum maw? C- cu civil tinak si ii mipi (rammi) tinak siko. Ralkap silo mi paoh. D- cu Disobedience tinak si ii nawlngaih lo. Fialmi tuah piak lo tinak si. M- Movement timi cu Cawlcaanghnak lole tinhmi ngei in tuah mi tinak si ko. Aa tinhnik mi cu: Non-violence. fahnak le raldohnak chuah pi lo, Non- cooperation… riantuan tti lo tinak lole an tuahmi lungtling pilo tinak si ko. Kan bible chungah hin zumtu ( Pathian mi hna) nih Pathian dohkalhtu uknak le uktu hna cu an nawl an rak ngai hna lo.\nUktu nih nawl a chuah mi ralchanh in um le zulh duh lo ii CDM cu a si ko. Exodus ah. Egypt Saingpahrang nih Judahmi fa an hrin paoh ah Pa an si ahcun thah ding timi order a rak chuah ii cucu Pathian duhnak dohkalhtu a si caah Judahnu pawl Nau ngeihtertu (mid-wives) nih an rak zullo CDM an rak tuah. Dan.3 nak ah Shadrak, Meshak, le Abednego hnan ih An rak tuah. Dan. 6 nak ah Daniel nih a tuah ve. Cun, Esther Cauk chungah kan hmuh liangluang.\nBiakam thar ah. Zultu hna cu Thawngtha chimlo dingin nawlpek an rak si nain, an duh lo i An CDM ko. An CDM ruangah tuk le hrem le thawngthlak tiang an rak tuarActs 5:1, Jesuh le a zultu hna nih hin Anmah chan lio uktu hna bia cu hi rak ngai in rak sul hnasehlaw tuni kan sin hmanh ah thawngtha a phan lo kho men khi si. An tlik bu le an zaam pah buin pei uktu nih an kham/ thloh mi hna khamhnak thawngtha chimnak cu an rak tuah cu. Chim ahcun a tam liangluang lai. Cucaah, Bible ah CDM aum lo kan ti ahcun CDM timi asullam ka theih loma si lai. Bible kan theih lo tuk bia tu dik a si lai. Pathian lei tu ahcun CDM lo ding si lai. God bless all. Crd. Dr. Gabriel Cung Hu\nLung Afak Ko: RIP. Ngeih a chiatuk e, Kalaymyo ah kawlralkap le palek meithal kahnak in minung pakhat a nunnak aliam. Kawlralkap nih uknak an lak hnu ah hmunkip kaakip in ralkap uknak lakmi cu ramchung mipi hna nih biatak tein lamzawhnak in an doh. Lamzawhnak atuahmi chungin kawlralkap le palek hna meithal kahnak in a nunnak aliammi hi tuchun ni tiangah minung an tam ngaingai cang. Hi konghe pehtlaiin tuchun ah ram le miphun caah tiah ralkap uknak adohmi chungin kalaymyo ah minung pakhat a nunnak aliam.\nKalaymyo ah ralkap le palek kahnak ruangah a nunnak aliam hmasa bik mi asi. Nizan ah khan kalaymyo ah biatak tein lamzawhnak an tuah i, cu ahcun palek le kawlralkap nih meithal in an kah hna i, hliamhma zeimawzat an pu hna.Nizan palek le kawlralkap nih an kah hna ruangah hliam atuarmi chungin Oo King ( Zin Myo Maung ) cu tuchun ah ahliam hma tuar kho loin hi vawlei nunnak in aa kan thih taktak tiah thanhnak an tuah. A cunglei langhter cang bantukin kawlralkap nih February nikhat in uknak an lak hnu ah Kalaymyo ah ralkap le palek kahnak in a nunnak aliam hmasa bik mi cu amah hi asi. Rest In Peace.\nRelchih: Min Aung Hlaing caah thawngpang chia taktak a chuak hoi cang. Kawlralkap nih UN Palai caah rian an khinh mi U Tin Maung Naing cu aa zukphiak ruangmang cang. Kawlralkap nih an thimmi Myanmar Deputy Ambassador to the United Nation, U Tin Maung Naing cu tuchun ah arian in a chuak cang tiah social media hmangin thanhnak a tuah ruangmang cang. Min Aung Hlaing caah cun vanchiat bak asi lai.Tuchun ah rian biapi sinak akaltak mi U Tin Maung Naing hi US i, New York khuapi ah a ummi asi. Hi rian an khinhnak aruang cu kawlralkap hna nih U Kyaw Moe Tun arian an chuahmi amah aiawhtu dingah UN palai caah kawlralkap hna nih an thimmi a si.\nHi konghe pehtlaiin naite nizan tihni ti awk ah khan U Kyaw Moe Tun cu UN ah kawlralkap ralchanh in bia a chim caah arian an rak phuah.Nangmah hi ralkap a serhsattu le ralkap mual aphohtu na si tiah an ti caah arian an rak chuah. Amah ai awhtu dingah U Tin Maung Naing hi kawlralkap nih an thim tthan mi a si i, nizan ah khan UN sin ah Kawlralkap nih U Tin Maung Naing hi kan thimmi a si tiah thanhnak an tuah hna tiah thawngzamhnak nih alanghter. Tutan ah rian in a chuak tthanmi hi tuandeuh an phuahmi U Kyaw Moe Tun tangah a ummi asi.\nTutan ah kawlralkap nih rian an khinhmi U Tin Maung Naing nih a cohlan a si ahcun tuan deuh an phuahmi U Kyaw Moe Tun he hin pakhat le pakhat karlak ah zuamcawhnak or i ralchanhnak a um khomi asi timi alangh caah tuchun ah hi rian khinhmi cu ka ttuan lai lo tiah ralkap pawl cu hmaichia in U Tin Maung Naing nih a tuah cang hna. Hi konghe pehtlaiin The Irrawady thawngzamhnak nih hitihin a chim.Twitter le facebook ahmangmi minung thong tampi hna nih U Tin Maung Naing cu UN palai rian attuan ding le asi dingmi cu kan cohlan kho lai lo, mipi kan ai awhtu dingah asi kho lo i, kan cohlang kho lo, mipi caah kan aiawh in rian attuanmi cu U Kyaw Moe Tun lawng hi asi ko tiah an langhter. Cu an langhtermi cu minung kip nih share zong an tuah dih hna tiah a ttial. Cun U Tin Maung Naing cu arian in aa phuak cang tiah alanghter.


Aphuin Tleihhrem Ruang Thah A Tong An Timi Nungaknu Myah Myah Buainak Thildik – Chin19.com\nRangoon ramthen South Dagon license zung pawng hrawnghrang ah a phuin theihhremnak ruang ah an thah tiah an timi Myah Myah thlarau nih nupakhat chung a luhhnawh I a chim an timi video file cu online ah tlangzarh a si I cu buainak konghe pehtlaiin buainak a umlo tiin South Dagon Palik sakhan in bialehnak an ngeih khawhnak caah Rangoon ramthen South Dagon myine chung ah a ummi License zung pawng ah a phuin tleihhrem thah a tongmi nungakno te pakhat nih thah a tonnak a khua le a nu le pa min cu a dang nungakno te chung ah a chimmi cu video an thlaknak video file pakaht cu online le Youtube ah tlangzarh ngaingai a si.\nCu nu te cu tacian a nikhatnak ni ah thah a tong I an mah kawl kumthar nikhat ah cunu chung ah aihrolh I a chimmi a si tiin an ti. Cunu ai hrolh minu nih a chimnak ah cun cunu ruak cu an hmuh tiin an chim. Thah a tongmi nungakno te cu Irrawaddy ramthen Ngataing khua I Myah Myah a si I a nu le pa min cu U ta Aye le Daw Khin Kyi an si zong cu a chim. Hi bantukin khuachia riantuannak kong zong cu online ah chim le ceih cu a um ngai te.\nCu thilcang kong he pehtlaiin cheukhat online a hmangmi nih thildang an hmuhtonmi kong cu an chim len cu an commentnak ah hmuh a si. Cu thah a tongmi nungakno tecu a mah a duhmi tlangval an um I fak tukin a tihna caah cu tlangval npawl nih cun “nikhatkhat ah nai theih te lai” tiin an hrobal tinak kong zong cheukhat nih comment an pek. Cun a rannakin thildik a chuah khawhnak hnga tiin comment a petu zong cu an um ve.\nHi thilcang kong he pehtlaiin biafiang thanh khawhnak caah South Dagon Palik sakhan ah The Ladies News nih April 22 chunhnu suimilam 2 le minutes 42 Palik sakhan cu pehtlaihnak an ngeih hna I tuanvo ngeitu Palik bawipa pakhat nih\n“Zeihmanh hi a um hrim lo ee, a tu hi phukhat hnu phukhat in thawngpang an kan hal I an biahal cu kan leh lengmang ko hna ee” tiin bia a leh hna.\nHi capar hi relchap>>>>>>>>>>


Breaking News:Biden nih Trump a teituk cang’Ruahchan nak a tlawm cang. – Lai Lungrawn Post\nBreaking News:Biden nih Trump a teituk cang’Ruahchan nak a tlawm cang.\nNovember 6, 2020 November 6, 2020 admin World News\nTrump nih a lonhnak Georgia (16) le Pennsylvania (20) ah Biden nih a hung lonh. Vote 99% le 98% an rel cang fawn caah Biden nih a tei thai lai zumh um.\nMah state 2 hi Biden nih tei thai cun Arizona (11) a sungh zongah vote 253 a ngei tthiam rih lai i 253 + 16 + 20 = 289 in a tei lai. Nevada (6) zongah Biden nih vote thong 11 lengin a lonh caah tei chap cun 295 bak a ngah lai.Trump caah cun lam a bit tuk ahhin samfa hmenh aa tlum huaha ti lo.\nRelchap ko thawngpang dang zong hi:A thi cang mi min bakin Mail-Vote thlak mi tlaih asi! US 2020 election cu a buai bak cang ko khuaruahhar bak in a buai ko cang lai hih! Tutan an vun post mi hi vun zoh cio ulaw nan hmuh cio bangin a thi cang mi (Athi cang mi minlist bakah a um cangmi) nih Mail hmangin Vote a pek tiah ti si.\nWisconcin i Voter zat le vote tla cangmi aa kaih lo timi zong kha lunghrih ngai asi cang Buainak fak tuk in a chuak kho mi asi apoi bak ko. Fox News nih an vun langhter mi asi. Fox News hi zumhtlak ngai mi thawngzamh tu pakhat asi i tutan an vun langhter mi zong hi a dik bak ko lai timi hi a fiang ko.\nBiden le a party pawl nih Mail thengtheng in vote ngah si ve ko seh an rak timi zong hi ruah awk tampi a um cang Trump nih a rak phan tuk mi kha a tak bakin a cang ko cang hih. Adonghnak result zei asi lai hohmanh nih theih khawh asi rih lo Biaceihnak zung an phan zau ko lai hi ti ning te hin cun. Ref: Fox News\nRelchap ko na rel rilo cun:Tutan US president thimnak konghe pehtlaiin aliamcia June thla hramthok ah kan Chin or Mizo nu pakhat nih a chimning ahman ko asi ahcun buainak taktak a chuak te ko lai. US thimnak konghe pehtlaiin prophet T. Lal Hma Chuan (Mimi) nih a chimmi tutiang US thimnak konghe pehtlaiin a vun i khat ngaingai. Buainak thawngpang tete theih dingmi atam ngaingai.\nMimi nih aliamcia June thla hramthok ah khan Pathian nih thil sining aka chimh cang tiah a chim. Mimi nih a chimmi cu Pathian nih vawlei cung ramtthawng asimi US rawhnak kong a ka hmuhsak tiah a chim. US cu Pathian duhlo ning in an um tuk ruang or Pathian hnulei an chittuk ruangah Pathian cu athinhung tuk tiah a chim.\nApeh rihmi cu a ra laimi November US thimnak ah a um dingmi ah hin khuakhan lairelnak cu ai thleng lai i, US ram cu buainak in a khat chin lengmang lai tiah a chim. Hi thil hna cu vawleipi caah thlalang asi lai. Pathian ruangah cawisanmi ropui asimi hna zong Pathian hnu an chit ahcun tthumh le mualpho an si tthan ko timi hmuhsaknak le a hnubik Bible bia atlinnak ding asi tiah a chim. Credit: T. Lalhmachhuani @ Mimi\nTutan US President thimnak result cu theihcio bangin a vun buai ngaingai thawngpang tlamtling tein tutiang ah theih dingmi a um rih lo. News tampi ahcun Joe Biden nih atei cang ti asi. Asinain tthenkhat nih cun Trump nih atei cang an ti ve. Biden nih Trump atei taktak ahcun acunglei langhtermi prophet mimi chimmi hi adik hnga maw? zeitindah na ruah?\nThawngpangthar. US thimnak result konghe pehtlaiin Donald Trump zong a um kho tilo. Donald Trump cu chimlo kan theihcio bantukin Chinmi or Laimi hmanh kan um kho ti hrimhrim lo. Kanmah ram thimnak tluk in kan buaipi ngaingai hna. Aphu ve hrimhrim ko. US president ding cu vawlei pumpi nih an cuanh dih mi asi caah abiapi taktak mi le buaipi tlak taktak cu asi ve hrimhrim ko.\nTunaite ah Donald Trump cu cabia attial tawnnak Twitter nih dan an tat ruangmang ko cang. Theihcio bangin US president thimnak cu alinsa taktak khi asi ko. Tutan thimnak hi tthenkhat nih cun buainak tiang zong a chuak kho mi asi tiah an zumh. Thawngpang tthenkhat alengmi ahcun meithal he khuachungah a vak mi minung tampi an um cang ti asi.\nUS President thimnak ah atutiang dirhmun ah cun Donald Trump cu Joe Biden nih a vun tei ngaingai. Afawinak in chim ahcun Donald Trump caah ruahchannak lam hi atlawm ngaingai cang. Culawng siloin atuhi Donald Trump a dirkamhtu le Joe Biden a dirkamhtu hna karlak ah pakhat le pakhat i el hnialnak tete zong aum ngaingai cang ti asi.\nAcunglei konghe pehtlaiin Donald Trump cu Twitter nih dantatnak an tuah. Dantatnak an tuahmi konghe pehtlaiin Twitter lei nih an timi cu a capost mi hi pakhat le pakhat karlak ah buainak a chuak khomi asi caah asi tiah an chim. Asinain zeibantuk cadah apost mi asi timi tu cu an langhter lem lo. Atutiang dirhmun ahcun state 41 chungah Biden nih avun tei ngaingai.\nAtangmi state chungah hin Donald Trump nih a khumh kho lai maw timi hi asi. Asinain result hi zeitik ah dah a dih te lai timi an langhter kho rih lo. Caan zeimawzat zong arau te kho men tiah an chim. Tutan result thanhnak tuahmi a rauh khunnak cu Mail box in cakuat pawl kha atuhi an zoh kho rih lo ti asi. Hi konghe pehtlaiin result hi a zarh zong arau kho mi asi tiah an chim.\nBawi Thiang Bik:Nih Ramkhel kong a thlah mi cu a tha lawlaw’An rak mak tu ve hmeh hi.,\nDothlatnak; CNLD nih Hakha -Thantlang ah NLD A Tei


Salai Lungthli Tum MP A Tlin Ahcun Chin Miphun Nih A Cat Kho Ti Lomi Suikhur Ngaih Bantuk Si Lai – Lai Lungrawn Post\nSalai Lungthli Tum MP A Tlin Ahcun Chin Miphun Nih A Cat Kho Ti Lomi Suikhur Ngaih Bantuk Si Lai\nJuly 29, 2020 July 29, 2020 admin Chin News\nCattialtu: Rual Lian Thang. Salai Lungthli Tum -policy (I) Salai Lungthli Tum nih MP a ngah ahcun Chin miphun kan caah acat kho lomi suikhur i ngai bantuk a si. A ruang 1. Education “fim cawnnak” Vawlei cung ram tha le ram rum bik kan timi ram hna hi zeiruang ah dah hitluk in an thancho kan ti si ah cun cawnnak “education” system a that tuk caah a si. Chin State nih a herh bik mi cu Sianginn tha ngeih hi a si. Salai Lungthli Tum hi cawnnak “education” lei in degree tha a ngei mi a si caah Sianginn kong he pehtlai in system ttha tuk in a sersiam kho lai.\n2. Khuate khuasa mi hrang ah a tha: Salai Lungthli Tum hi sifak santlai lo zawn a ruat taktak mi samaria mi ttha pa bantuk a si. Khuapi ah a ummi hna siang hngakchia “students” pawl cu khuapi ah ummi an si bantuk in cawnnak lei in cun khuate um nakin cu an tha deuh. Khuate khuasa sifak kan tam duh caah a kai kho lomi kan tam caah kan si a fak khun. Hi kong he pehtlaiin bia tak tein rian a ttuan lai. Tutan ah Salai Lungthli Tum na vote lo ah cun suikhur hmuh ko nain a lanh takmi he kan i lo lai.\nSalai Lungthli Tum nih aa tinhmi hi relchih>>>>>>‘MP na tlin ahcun vote na ngah lonak khua caah riantuan na tim maw?’ timi biahalnak a um theu. MP cheukhat zong nih ‘aka dawmi khua cu ka dawt deuh ve ko hna lai’ tiah an chimmi ka theih pah lengmang.\nNain, kei cu vote ka ngah lonak khuate hi ka lungthin ah an cam deuh zungzal lai. Kaa tinhmi taktak an i fian rih lo caah an ka tanpi rih lo a si, cucu keimah tlamtlin lo phunkhat a si tiin ka cohlang. An i fian than khawhnak ding caah ka tuahsernak in langhter ka zuam lai. Cozah sin bawmh ka hal piak tik hna zong ah khua khat le khua khat thleidannak ka ngei bak lai lo. A fiang bikmi cu ka chuahkehnak khua cu zeitik hmanh ah u-saa pek kaa tim lo.\nNLD Caah Thawngchia Achuak Chin Lengmang Cang Hih\nHakha Peng Vote Thla Kho Ding Zat An Langhter Cang


Silk Shawl . P 35\nSilk Shawl . P 36\nSilk Shawl . P 37\nSilk Shawl . P 38\nSilk Shawl . P 39\nSilk Shawl . P 40\nSilk Shawl . P 41\nSilk Shawl . P 42\nSilk Shawl . P 43\nSilk Shawl . P 44


Matupi Hi Nationalism Taktak An Si! CNLD Nih Fak Tuk In A Tei Dih Hna – Chin 11 News\nMatupi Hi Nationalism Taktak An Si! CNLD Nih Fak Tuk In A Tei Dih Hna\nTutiang result an langhter ning ahcun Matupi peng ah CNLD biatak tein an tthawng. CNLD nihin Matupi peng ah teinak kan hmu tuk lai lo, Thantlang le Hakha peng tu ahcun kan tei ngai te lai tiah an ruah mi a si nain Matupi peng tu ah CNLD an thawng taktak i Hakha le Thantlang peng ah CNLD an der deuh mi hmuh khawh a si. Cu lawng si loin Famlam peng zongah CNLD nih hmuhma tamdeuh an lak tiah theih khawh pah a hung si. Hna a ngam ngaingai.\nTutan thimnak result ah miphun a ttanh taktak tu, Nationalism taktak cu an lang ko. David Ngaisak khua ciammam an si tiah faktuk phu zong an si fawn. Atu tiang an result hi rak zoh law CNLD nih fak tuk in an tei cang hna. Thantlang, Hakha bel ah a tu ning cun NLD nih hma an hruai deuh ve rih.\nA mak ngai mi cu Thantlang peng khuate cheukhat ah USDP biatak tuk in an thawng ve hoi. Cun Thantlang peng khuate cheukhat ahcun Dr. Van Hmun Lian nih Henry Van Thio a teinak zong a um ve. MP Ni Sui Lian cu a mah a khua bak ah CNLD nih faktuk in an tei fawn hoi. Atu hi a khua kip in result an khomh cuahmah lio a si, hi result an khomh dih hnu ah vote tambik a hmu mi in teinak pek cuahmah an si te lai. Atu tiang cu khuate kip result lawng a si rih, a huap in result thanhnak, a hodah Chin ramkulh ah teinak a hmu timi taktak cu zeitik ah a fian lai timi theih a si rih lo. Credit: VOM


8888 lio ahcun Mipi sandahpiah in Ralkap an do – The Cherry Par\n8888 lio ahcun Mipi sandahpiah in Ralkap an do\n8888 lio ahcun Mipi sandahpiah in Ralkap an do. Asinain 2021 ahcun bell le kheng tum le CDM in Ralkap an do. Sandah an piah chih. 2021 Ralkap dohning hi hmual a ngei bak! Tawlreltu an thiam. A khua kip, a sang kip ah hruaitu an ithim. An sang ah Ralkap or police nih hruaitu tlaih dingin an rak chuah bak in Bel an tum colh i, bel ttum thawng an theih in, an bel he Mipi an chuak cio i, an bel cio an von tum taktak cu, khuari le ttektlak bak in an awn cio tikah, Ralkap or police cu ningtti lak in an tuah hna. Hmun zeimaw ahcun tlaih an duhmi zong an tlai ngam hna lo’ ti a si. Chun ah CDM in Ralkap an doh i, zan ah bel le kheng tum in an nolh. Bel tum thawng cu, pakhat le pakhat signal ipeknak ah an hman fawn.\nMin Aung Hliang nihcun 8888 lio bantuk, old style kha aa chuahpi, misual thongtla a chuah hna. Buainak ser in, Mipi kah khawhnak Khua a khang. Asinain 2021 ahcun Mipi an fim tuk cang i, buainak an hrial khawh tuk. Daite in sandah an piah. CDM in an doh. Khuachia le khuavang tthawl in bel an tum hnawh tikah, awlawkchong in a um cang ko. Bator pa cu aa chuahsual cikcek cang ko hi! Ralkap aana a ting cu, a Nawl ngeihnak Mipi sinah pek he aa khat te ko lai.\nRam chung lei a ummi vialte, nan tha chia hrim hlah u! Chun ah CDM in nan doh. Zan ah bel-kheng tum in nan nolh. Ralkap le police nih hruaitu tlaih dingin an rat tikah bell tum in signal nan ipekmi le bell tum bu in Mipi nih nan chuah hnawh hna tikah, an thlarau zong a chuak/pawt dih i, a celh te an celh lo. Nan tei tuk hna. Credit: Zasang Cinzah\n← Misual tu thonginn in an chuah hna i ram dawtu le mi ding thong an thlak hna.\nPU SIANG MANG CU PASAL TTHA ASI →


Ni Hin Rangoon Thil Cang Mi Nih Cun Mipi A Lau Ter Tuk Ko Hna. – Chintanbo\nNi Hin Rangoon Thil Cang Mi Nih Cun Mipi A Lau Ter Tuk Ko Hna.\nNi hinYangon Thilcang Cu Tuk A Sum Kho Tuk.Thugs backed by military and police attack civilians in Yangon. Tuni Yangon khua Tlanglawng dinh nak (buda kyi) pawngkam le Sule Pura lam cungah Ralkap uknak kan cohlan ko tiah a au mi hna nih Nam, Fung, Chai i ken in pawngkam minung pawl an tukvelh hna.\nRalkap uknak thalo a rak hruaitu U Nay Win i a tupa nih ngeih mi Omni Bus telh in Dyana mawtaw pawl an rak phurh hna i tubantuk in ruru hranghrang in dai tein a um mi minung pawl an tukvelh hna ruangah hliam a tuar mi zong an um tiah theih a si.\n1.2021 Feb. 1 zingka i Ralkap nih nawlngeihnak an laak mi kan cohlanlo ca ah zalongte le daite in duhnak a langhtertu Cozah riantuantu le rammi hna an him nakhnga Mindat Peng Rammi Hruaitu Phu nih tuanvo kan laak hna.\n2.Mindat Peng ah Uknaklei (Administrative), Upadi sernaklei (Legislative) le Biaceihnaklei (Judiciary) pawl cu hnon an si i CHIN ACTS (Chin Nunphung asiloah Phungphai le Zulhphung) kha hman a si lai.\nDai tein duhnak a langhter mi Cozah riantuantu le Rammi mizapi kha, harnak pek, hroceer, tlaihkhih in hren le an nunnak donghter tiang tuahsernak a um ahcun cu hna he aa pehtlai mi Zung/Department, Ralkap le pumpak minung hna cu CHIN ACTS bantuk in tuanvo kan laak hna lai, tiah cathanh an chuah.\nKIA Nih Police Sakhan An Ting Hna Lengah ,Police Hna Zawng An Dawi Chih Cang Hna.\nUS Vice President Hiun Mike Pence Nih Cun Democtar Pawl Cu,Mual Pho Cik Cek In A Tuah Cang Hna.


Olympic Skate Zuamnak Ah Vawlei Cung Hngakchia Bik Sky Brown Ai Zuam Ve Lai – Lai Holh News\nOlympic Skate Zuamnak Ah Vawlei Cung Hngakchia Bik Sky Brown Ai Zuam Ve Lai\nBy ronaldaung on March 17, 2019\nKum (11) lawng asi rihmi skate mintami hi Skate Board nih an cohlan mi vialte lakah a hngakchia bik asi rih. 2020, Japan ram i an tuah dingmi Olympic Puaipi ah ai zuam ding asi caah biatak ai zuam cuahmah lio a si.\nA min ah hin Sky Brown ti asi. A pa hi British asi i anu tu hi cu Japan asi ve. Nike nih an rak pekmi sianginn kainak scolarship a rak ngah lio zongah hin kum (8) lawng asi i a hngakchia bik a rak si thiam thiam.\n2016 ah an rak tuahmi US Open Pro skate cit zuamnak zongah a mah nak sang le ngan pipi cu a teidih hna i pakhatnak laksawng zong a rak hmuh. Mah hnu cun skate leiah biatak tein amin a hung thang i media kip ah a laar.Cu hnu zongah Singapore, Sweden tbk,. ram zuamnak kip ah laksawng a hmuh zungzal.\nOlympic ai zuamtik ahhin Japan ram aiawh in luh ai tim nain ahnu ahcun a lung ai let tthan i British ai awh tuin luh tthan aa tim. Skate cit an i zuam tik ah hin phun (2) in tthen asi, phun khat cu park asi i a dang phunkhat cu street in asi. A nih Sky Brown hi Park ib ai zuam lai. Cu lawng siloin UK nih pekmi Sport lei in bawmhnak zong a hmuh rih lai.\nBawLung Puai Dinh Caan Zongah A Caan Hman Tein Exercise A Tuahmi C.Ronaldo\nMyanmar MMA Fighter PhoeThaw Nih Indinesia Fighter Pa Cu Round (1)Nak Ah A Tei\nNi Ni Khin Zaw Nih Hazel Lawng Aa Bochan Ve Cang\nHeavy Weight Champions Brandon VeraThat Kho Dingin Exercise A Tuahmi Aung La Nsang


PPE Uniform An Pek Hna Lo Caah Doctors Le Nurse Vialte An Taklawng In Siizung Ah An Um – Chin 11 News\nPPE Uniform An Pek Hna Lo Caah Doctors Le Nurse Vialte An Taklawng In Siizung Ah An Um\nGermany ram ah siizung pakhat I riantuan tu hna doctors le nurse pawl hna cu an ram acozah nih Covid-19 mizaw pawl bultawl nak ah aherh mi PPE (Personal protective equipment) Uniform an pek hna lo ruang ah mizaw an zohkhan hna ak ah taklawng in an um dih hna I sandah an piah tiah thawngzamh pakhat nih a langhter.\nGermany ram hi Covid-19 nih fak ngai in a phak ve mi hna an si ko nain an ram cozah nih Doctor le nurse pawl caah a herh mi PPE Uniform tlamtling tein a timhlamh piak hna lo. Cu ruang ah Covid-19 mizaw pawl bultawl nak ding ah nunthap hmaisuang ah a kal mi hna Doctor le Nurse pawl caah cun thih hna seh tiah acozah nih an kan ti hi a si ko tiah zong an chim hi a si.\nDoctor le Nurse pawl nih an taklawng in sandah an piah mi hi anmah Germany holh in cun “Blanke Bedenken” tiah an ti I English in “Naked Qualms” tiah an leh mi a si. PPE Uniform kong hi Doctor le Nurse pawl nih caan saupi chung an hal cang mi hna a si ko nain zeirel loin an rak um piak lengmang hna.\nHi kong he pehtlai in media pawl nih interview an tuah hna nak ah Doctor pawl nih an chim mi cu “kan taklawng in siizung ah kan um I sandahpiah nak kan tuah mi nih a langhter duh mi cu kan nih doctor le nurse pawl hna hi zeitluk indah ram cozah nih zei an kan rel lo, cun kan nundam nak le kan ngandam nak caah zeitluk indah kan him lo ti hi a si” a tiah zong Media sinah an chim.\nHi tluk in pulrai tihnung zawtnak ruang ah Germany siibawi hna nih nunthap in an ram mipi caah rian an tuan ko mi kong ah an herh mi PPE kong zong voitampi an chim ko nain nihin tiang ah Germany acozah sin in zeihmanh theih ter nak le pehtlaih nak a um rih lo.


Zia bia dik chim ruangah Chin mi nih kan cohlan kho lo; David Lai le Esther, Benben kongah mah hi a hman mi si ko tung – Thechinlungnews\nZia bia dik chim ruangah Chin mi nih kan cohlan kho lo; David Lai le Esther, Benben kongah mah hi a hman mi si ko tung\nMah ca ttialtu Lairam Dawtu nih ca a ttial mi cu uar um bak, a dik tuk mi a si fawn. A ttialtu lungput zoh ah cun a hman bak ko, atu kan chin ram dirhmun zoh ah cun AA pawl nih an duh duh bantuk in kan chin ram chungah raltuk in kan chin ram lak an nih tim. Mah bantuk in thil a kal lio ah David Lai hi mah bantuk in Paletwa pawl caah hlasak in kutdawh dirhmun a vun phan mi hi thatein kan ruah ah cun Chin ram caah a thil tuah mi hi a sunglawi tuk hrinhrang ko. Esther le Benben nih mi ralzam pawl le atu lio harnak a tawn mi pawl cu tangka tampi in an va bawmh ko nain David Lai thil tuah bantuk in cun mual a ngeih lo\nDavid Lai thil tuah mi ruangah kawl minung tampi le mi tampi nih Paletwa hi Chin ram chungah um mi a si ti kha an vun theih fiang chin chin lai i, cun AA pawl nih Chin ram chungah an duh duh in an cawlcang ning le an thil tuah ning vialte kha an theih lai. David Lai nih Paletwa pawl caah kutdawh in hla a sak lio ah tangka bawmhnak a pek tu pawl hna nih an pe sawh sawh lai lo. Zeidah a ruang a si ti kha an lungput ah a um lai. Hlethlainak an tuah lai i, mah Video live in a zoh mi tampi lungthin ah Paletwa pawl harnak a tawn mi hna kha zaangfah nak an ngeih chap lai i, bawm duhnak lungput an vun ngeih thluamah lai cucaah David Lai thil tuah mi le atu Chin mi chungah kan milar pawl thil tuah ning zoh ah cun David Lai nih a tei cik cek hna. David Lai bantuk in midang zong hi cawlcang ve hna seh ti hi ka lungput le ka saduhthapiak mi an si- Lairam Dawtu\n1 Comment on "Zia bia dik chim ruangah Chin mi nih kan cohlan kho lo; David Lai le Esther, Benben kongah mah hi a hman mi si ko tung"\nPu Ro Uk | March 22, 2020 at 7:49 am | Reply\nDavid Lai nih rian a tuan mi hi upat awktlak a si ko. David Lai nih Chin singer pawl a tei dih hna tiah na ti mi tu cu, Sung Tin Par te pawl Plewat mi harsat hna a bawmh ve mi pawl ca ahcun, ngaih a nuam deuh rua lai lo dah ka ti ko e.


Russia Nih Gas Le Oil Pawl Phih Kharnak Atuah Ve Hna – Chintanbo\nApril 27, 2022 admin WORLD NEWS 0\nPoland le Bulgaria nih kanmah Russia phaisa in a man pek an kan duh lo caah an sinah Gas kan kua ti ve lai lo, tiah Russia energy company Gazprom nih a chim. Russia phaisa in an kan pek hlan chung paoh cu gas kuatnak rian kan tuan lai lo, tiin a chim. Russia remlo phunphai in a ummi ram pawl cu Russia gas man anmah Russia phaisa in pek dingin Putin nih nawl a chuah. Russia nih gas kuat an kan phih, tiin Poland nih a thanh. Asinain, Bulgaria belte nih zei a chim rih lo.\nRussia gas lo in khua kan sa khotuk. Hi bantuk thil a tlun te sual ah, tiin a liamcia kum tampi chung timhlamhnak kan ngei cang. US le gulf ram he ti bantuk kan ramdanghawi le sinin gas laknak hmunhma a tampi ko, tiah Poland deputy foreign minister Marcin Przdacz nih BBC ah a chim.\nTu kum i Poland gas company PGNiG nih Russia company Gazprom sinin an cawk manh mi hi 53% hrawng a si i, a tu belte cu Russia lei nih kuat an phih cang, ti a si. Gas an i cawk lio i hnatlaknak an ngeihmi Poland lei nih an buar, ti a si i, hmailei belte ah khat le khat i cawk, zuarnak kan ngei te kho ko lai, tiah Russia company lei nih an chim. April thla chung ca tiang Bulgaria lei nih kan cawk cang hna caah, a tu bantuk i Russia lei nih gas kuat ti lo ding, an kan ti ah cun, phung an buar a si ve lai, tiin Sofia in Bulgarian energy minister Alexander Nikolov nih a chim.\nChawlehnak kong i dun le dan vialte hi thatein zulh a si ko caah, tutan i Russia nih a gas zuarnak kongkau i karhlannak a tuahmi hi cu Ukraine ral he pehtlaiin a chawvalehnak hi hriamnaam pakhat bantuk in ai hman, ti a lang, tiin Nikolov nih a chim. A tutiang ko rih ah cun gas kan cawnnak hi phunghman a si ko rih. EU phung kan zulh bangin gas man cu euros phaisa in kan pek ko lai, tiin Bulgarian gas network Bulgartaransgaz i an director nih a chim.\nBulgaria nih hin Russia gas cu Turk Stream pipeline in a raminnpa Serbia, Hungary le Austria sinah a zuar chin. Nihin tiangah cun punghman a si ko rih, tiah Hungary le Austria nih an chim. Bulgaria le Poland sin i gas kuat ti lo dingin Gazprom nih biachahnak a tuahmi hi thildik a si. Cucaah, Russia remlo pungsan in a ummi ramdang zong anmah bantuk in tongh lawlaw an hau lai, tiin Russia top lawmaker nih Wednesday ah khan a chim.\nAn cung kan tuah bantuk tein a kan remlo mi ram pawl cung zongah tuah awk a si, tiin Russia lower house of parliament biachimtu Vyacheslav Volodin nih a ti ve. Gas kuat ti lo dingin biachahnak an tuahmi nih hin Russia hi a chiatchuah ngaingai te lai. Hi bantuk cawlcanghnak a tuahmi ruangah Russia hi economic sal a tan phah te lai, tiah UK Deputy Primister Dominic Raab nih Sky News ah a chim.\nCu ti i Russia nih thawngthanhnak a tuah le cangka, Kan ram mei peknak hi punghman a si ko, tiin Poland climate ministry nih a langhter colh ve. Kan kenret gas hman kan hau lo, gas cawtu hna zong kham an hau fawn lai lo, tiin Climate minister Anna Moskwa nih a chim.\nRussia nih gas a kan zorhmi hi ni khatkhat ah cun a tu bantukin a phunphun in a kan tuaitam te lai, ti kan theihcia caah a hlankan tein timhlamhnak kan ngei diam cang. Hihi cu thatein kan tawlrel khawh lai ti ka fiangtuk hringhran. Russia hi zeibantuk chawlehnak kongkau hmanh ah zumhraih awk a tlakmi a si bal hrimhrim lo. Cucaah, Germany hei ti bantuk European ram pawl nih Russia zinan le gas cawk hi an kham awk a si, tiah Przydacz nih a chim lehlam awk.\nPoland hi cu tu kum dongh in cun Russia company Gazprom sinin gas cawk hi ngol an i tim hrimhrim cang. Vawleitang kan i khonmi gas khur hi 80% hrawng a khat cang i, vaupi kan vun phak in cun tam chaphau kan si ti lo, tiin Poland company PGNiG nih a chim. Poland cu kadang in gas laknak hmun ai ngeih – Swinoujscie hmun in. May 1 cun Lithuania he gas pipeline thar bunh ding a si i, cu in cun Lithuania’s LNG terminal in gas a cawk khawh cang lai.\nOctober ah khin Baltic Pipe timi in Norway sinin gas pipeline thar bunh ding ai ngeih fawn rih. Kum khat chung i cawk dingin an i tinhmi gas a zat cu Russia nih a phihkanh len hna zongah an vun phihkhar khawh ding khi a fiang. Russia nih gas zorh a ngoltak hna ruangah Poland nih a ram chung i gas cawk a duhmi pawl a zorh kho ti hna lai lo, tinak a si hrimhrim lo.\nKan hnung kum hrawnghrang tein khan Russia gas i bochantuk ti lo dingin Poland hi cawlcangh hram ai thok cang. A tu hi Qatar sinin LNG a cawk i, a pipelines pawl zong hi European market he a peh fawn hna. Cu lawng hlah, khuasik thla zong cu a liam cang caah heating zong a herhtuk ti fawn lo. Asinain, Gazprom sinin an cawkmi hi Poland nih ramdang sinin an cawkmi gas vialte i a hnarcheu bak a si ve. Phihkhar cu an hau ngaingai ko lai.\nRussia zinaan le gas cawk ti lo dingin a titu EU ram lakah hin Poland lawng a si lo. Gas supply market ah Russia gas cawk lo dingin ai zuammi ram an tam ngaingai cang. Autumn a hung phak than tik i heating ca i gas a vun herh khun tik belte ah cun Poland hi thla tlawmpal chungcu ai cawl sek a hau te ve kho ti asi.\nCu tikah, heating ca i gas tamtuk a hmangmi sehzung nganpipi pawl cu gas hman a vun rengh deuh hna a hau te kho men. EU pumpi nih ramdang sin i natural gas an cawkmi vialte lakah Russia gas an cawkmi hi 40% hrawng a si. Asinain, Russia nih Ukraine a doh ruangah, a gas cawk ti lo dingin ram tampi nih biakamnak an tuah.\nUS nih cun Russia zinan, gas le lungmeihol cawk ti lo dingin a kham dih cang. Tu kum dih in cun Russia zinan cawk lo dingin le a gas zong cawk ti lo dingin UK nih timhlamhnak a ngei. EU zong nih Russia gas hi cheuthum ah cheuhnih tluk a thumh ve cang.\nKalay Thlanglei Natchuang, Natmuawng, Chuangkhuah Hrawng Ralhrang Hna Cu an Zam Cang


Ram Caah Nunnak A Pemi Maj. Salai That Ci A Unaurual Nih Lung An Phunpiak Lai – THE CHINLAND POST\nRam Caah Nunnak A Pemi Maj. Salai That Ci A Unaurual Nih Lung An Phunpiak Lai\nSalai Elvis| 2018 April 24| CNA (Chin National Army) chungah a rak ummi Chinram caah a lu a rak i pemi Maj. Salai That Ci (LLB, Gangon) cu amah philhlonak caah a unau rual nih a chuahnak Hriangkhan khua ah April 26-27 tiang lung an phunpiak lai tiah thawng kan theih.\nAmah philh lonak le chungkhar u le nau vialte kan thinlung chungah a caam i khoika dah a thih ti hmanh kan hngal lo. Asinain kan lung diriamhnak ca ding ah a tubantuk in lungphunpiak kan timh hi a si” tiah a upa pakhat nih a chim.\nPhoto: Pu Chan Lian fb\n“Hi hmun le caan ah a riantuanti hawi CNA/F lei zong an dihlak in sawm an si nain minung 10 tluk nih cun an kan telpi lai kan zumh. Cun khuami ramchung um Hriangkhan ciruang vialte le khua chingchan zong kan sawm dih hna. Khual hi zeitluk dah an tlun khawh lai a fiang rih lo. April 26 hi lungdonh a si lai i 27 ni khi mino hna amah philhlonak ah pumpululh chuihnak le lentecelhnak in caan hman a si than lai. Mah ni ah Vok 4, Sia 2 le Na 1 thah kan timh. Alung kan donhpiak dingmi cu pahnih a si lai i ka nu caah pakhat a si chih ve lai” tiah Maj. Salai That Ci a upa Sayagyi Chan Er Kam nih TCP ah chim.\nMaj. Salai That Ci cu Pu Tial Kam le Pi Far Hniang i an fapa a si. 1958 December 20 ah a chuak i 1989 March 20 ah CNA ah a lut i 1998 kum ah a thi. A chuahpi unau pa 3 le nu 1 an si.\nPrevious Hakha Khuathar Sang Pu Van Hup Inn A Kaang\nNext CHINRAM AH VETIVER HRAMH KUNG 100,000 RENGLO AN CIN CANG


Zeitluk Hmanh In Soisel Hna Sehlaw Esther Cu Esther A Si ThiamThiam Ko – Chin World News Evening\nZeitluk Hmanh In Soisel Hna Sehlaw Esther Cu Esther A Si ThiamThiam Ko\nJanuary 6, 2020 Salai Van Hmuhning\nEsther is Esther + Winner is Winner. Kum-2019 – Myanmar Idol Season-4 (Winner) Chin Lêng dawh “Esther Dawt Chin Sung” cu, Hakha Khualipi le Thantlang Khuapi Mipi hna lawng hmanh si loin Khuate lei mi zeimaw zat hna zong nih Nikhua chiat ruahsur bu zongin sunglawi tak tak in an rak don, Ngakchia le Nutar Patar tiang nih an rak don ciau hna i a sunglawi tuk hringhran.\nEsther Dawt Chin Sung hi, a rak soisel tu tampi an um ko nain a soisel tu nak in a fak tu le a lawmhpi tu a let in an tam deuh tthiam tthiam i, zei tluk hmanh in soisel ko hna hmanh seh law Esther cu Esther a si tthiam tthiam ko, Winner cu Winner a si tthiam tthiam ko. Winner a sinak hi Pathian nih a pek mi a si caah a ho hmanh nih lak piak khawh a si ti lo chuh piak khawh zong a si ti lo.\nPathian thawngin Kum-2019 – Myanmar Idol Hlasak i zuamnak ah a ho hmanh nih an co khawh ve lomi teinak a co tu a si caah kan lawmhpi tuk hringhran, Sunparnak vialte tu cu Bawipa co dih seh law, a hmailei cân a hman lengmang rih ding mi zongah Bawipa nih umpi in a lamthluan hruai zungzal ko seh. Credit: Thangte-a Hnialum\nHakha Pastor Cheukhat Nih An Biachim An Philh Cikcek Ko Hih


Covid-19 Vaccine a Tingco Hmasabiktu lakah American minung 34 Million an i Tel awk a si – Onlinenungak\nCucaah, zunthlun a ngeimi hna vaccine a hmasabik ah vaccine tincoter hi kan ram i a zualhmabikmi kan community savo kan cuanter bantuk a si ko. Cun, vunrang umnak nakin vun dang pawl khuasaknak hmun ah hin virus in a zawmi an tam khun – African American, Hispanics, le Native Americans pawl hi US pumpi i a thimi miluzat nakin a lut 3 hrawng in an thi deuh, tiah theih a si.\nHi miphun lak ko ah hin zuntlum a ngeimi an tambik. African Americans le Hispanics milu lakah 50% nih zuntlum an ngei i, Native Americans lakah vunrang nakin a let 2 tluk tam in zunthlum an ngei ve, ti a si. Covid a zualter chintu zawtnak tihnung pawl an chek tikah, vungrang American pakhat an chek ah cun vundang ai ngeih mi pawl hi cu 2 hrawng chek hau an si peng, tinak a si.\nCu ti zawtnak thalo a um khunnak a ruangbik cu sifah ruangah a si tawn. Vundang ai ngeihmi American minung 4 lakah 3 tluk hi a sifaakmi an si i, zunthlum zawtnak hi an income he pehtlaihnak a ngeih ngaingai. Cucaah, US i zunthlum a ngei deuh mi hna hi lahkhah niam le rian thitha a ngei lo mi an si tikah, health insurance zong cu a ngei lo an tam deuh tawn i, an nifatin nun ah vuris tlunh a fawi khunmi zong an si fawn. Cu bantuk i tihnung dirhmun a phanbikmi pawl ko cu amah le mah i kilvennak thil le ri tlawmte taktak lawng ai hmuh khomi a si fawn.\nA cunglei langhtermi, cop le cilh in vaccine an sin phaakter hmasabik a haumi hi an tam tikah, virus hi hmunkip ah ai chok manh te ding khi a si. Cu tikah, zumthlum a ngei mi hna lawng i hmaithlak hi a si thiam te lai lo i, a mikip i hmaithlaak hau dirhmun kan phan te lai.\nAmerica i zapi nih health care ca i dollar 1 ah 25 cents an hman peng lio ah, zunthlum in a zawmi hna nih cun a let 2 le cheu tluk tam in an phaisa an hman a hau. Zunthlum a ngeimi lakin virus in a zawmi an tamdeuhdeuh le, emergency rooms le ICUS ah hmunhma an rolh deuhdeuh ve te lai i, an ngandamnak caah health system an i ngeihmi tamtuk hman hau an si te lai.\nMan deng nawntein vaccine hi phawt khawh an i zuam. Virus nih a denbik mi communities i hmaithlak a herhnak kong hi policymakers pawl nih an tuaktaan hrimhrim a hau lai.\nA hmasabik ah, vaccine zohkhenhnak le phawtzamhnak le vaccine a herh khunmi phu pawl kawlhawlnak tuanvo a latu dingin phu pakhat Biden transition team nih rian a khinh hmasa a hau. Cu hna lakah cun virus nih a teibikmi zunthlum mizaw pawl hi an si te lai. Zohkhenhtu phu nih cun Covid-19 karhsonak hi a zorter deuh lai i, health care system a thilrit zong a zaangchanh deuh ngai cang lai.\nA pahnihnak ah, zunthlum a tambik nak hmun, miphun a tlawmmi hna le income niamte ai ngeimi communities ah rian a tuan cuahmah lio mi community organizations pawl fund (chawva bomhnak) an pekmi kongah Congress nih ningcangtein an tuaktanpiak hna a hau.\nA himmi le hmual a ngeimi vaccine cu hihnu caan raulo te chungah market tiang phaakpi kho dingin din lo tein thazaang nan kan chuahpiak mi cungah Science, industry le cozah riantuantu nan zate chungah kan i lawm hringhran ko. A muimi tipeep a donghnak ah khin cun ceu a um te ko lai e. Asinain, hi vial lawng hi kan i za rih lo. Ruahchannak he, a himmi le hmual a ngeimi vaccine kan i ngeih khawh hnu zongah khin, a thabik dirhmun in khuazei ka ah dah vaccine hi rian kan tuanter lai, timi kongah tlimhlamhnak (plan) kan i ngeih hrimhrim a hau. chelsea bawi


Tlang Cung Mi Cu Hi Bak Hin A Kan Hlen Cik Cek – The Chinlung Post\nKawl ram adik mi democracy kan hmuh hmasa hnu ah Federal kan ser kho lai or “NLD nih Ralkap uknak a doh i a tei hnu ah a dikmi Democracy kan hmu lai. Cu hnu ah tlangcungmi kan duhmi Federal a kan pek lai” timi hi tlangcungmi an kan hlenmi a si.A dikmi democracy ngah hnu lawng ah or ralkap 25% HLUTTAW ah an um lo hnu lawngah Federal kan khel lai, kan in pek lai ti a si caah, ralkap 25 % HLUTTAW in an dawi khawh hna lo ahcun kumkhua in Federal kong cu an tuahtan ti lai lo tinak asi hnga.\n“NLD nih Ralkap 25 % HLUTTAW chung an um chung cu adikmi democracy a si lo ruangah Federal kan in serpi kho lo an ti, ralkap nih hrimtlai phu a um chung cu HLUTTAW chung kan um peng lai an ti, Hriamtlai phu nih Federal kan ngah hlan lo hriam kan tlai rih ko lai an ti” cu tikah zeitihmanh a dikmi democraacy le Federal cu kan ngah kho lai lo. Peace zong kan ngah kho lai lo. Kawlmi nih tlangcung mi cu an kan ukpeng ko lai.\nFederal le Democracy hi hmunkhat tein khel khawh, kalpi khawh asi ko. Democracy khel hmasa loin Federal ram serkhawh asi ko. Australia ram an rak dirh lio hi mahte aa ukmi ram pa 6 nih Federal ramkomh (Australia) an ser lio ah Federal kha an ser hmasa i democracy phun in ramkomh cu ser asi.A ngaingai ti ahcun Federal hi khel hmasa ahcun, tlangcung hriamtlai pawl nih daihnak an tuah lia/ hriam an chia lai or ram a dai lai. Ralkap zong Hluttaw in an chuah ve lai i a dikmi democracy kan ngah kho lai. Cu ruangah tlangcung mi kan duhmi Federal hi NLD nih an kan khelpi hmasa sehlaw ramchung daihnak kan hmukho lai.\nAcozah nih Federal ram a kan serpi i tlangcung hriamtlai phu zong nih peace agreement lakin kawl ram daihnak a um cang ko bu in ralkap nih HLUTTAW chungin an chuah duhlo ahcun phundang in tawlrel ding asi lai. Cucu ralkap palh or ralkap responsibility asi cang lai.\nA taktak ahcun NLD nih TAUNGPYO KANGPYO a tei lio hmanh ah phunhrampi zong a remh kho lo, ralkap 25% zong a donhter kho lo, a dikmi democracy zong a ser kho lo, Federal zong a ser kho lo timi cu mi vialte nih theih a si ko.\nKHUATHAR BIAVAIVUAN KONGAH FIANTERNAK KA TUAHMI HI RELCIO DING KAN SAWM HNA


***Vakok.Lian***: Leipi Khua Pawng Boinu Hlei\nLeipi Khua Pawng Boinu Hlei\nThantlang peng chung Lautu lei kalnak Leipi khua pawng Boinu hlei cu Pathian zangfah nak in kan lim cang. Mah hlei hi Karitas Hakha nih sing 250 in a bawmh i Lautu peng khua mipi vialte le acozah lei bawmh nak in tuah mi a si. Atu hnu cun Kankaw lei in siseh, Hakha lei in siseh Lautu peng lei ah furthal hlan in motor ngan pi a kal kho cang . Pathin nih akan um pi caah a si. Lunglawmh awk ngai a si. Kan riantuan ning fiangdeuh in nan theih duh ahcun pumpak in nan ka hal khawh.\nUpatnak nganpi he\n(Hmanthlak attach ka rak tuah).\nPosted by L.VanBlian_blogpost.com at 5:05 AM\nBawipa Caah Kan Tuan Khawh Tawk Cio In\nPathian Ngaihthiamnak Phun Khat


Kawl Ralkap miphun cihmihnak (Genocide) a tuah ko tiah US nih phungning in a thanh – THE CHINLAND POST\nThe Chinland Post | 2022 March 22 – Rohingya cungah Kawl ralkap nih a tuahmi hi Genocide tiah auhmi miphun ning in hlohnak, cihmihnak le Crime against Humanity timi miphun hna cung i sual tuahnak, hramhram in tuahmi sualnak a buar ko tiah United State (US) cozah nih March 22 ah phungning tein a thanh.\n“Kawl ralkap nih nih Rohingya miphun cungah miphun ning in thahnak a buar ko tiah fiang tein thanh kan duh. Atu bantuk thanh khawhnak caah American ramdang kongkau Department sin in kan ngahmi thil sinning pawl ṭha tein kan zohfel leng ah, Amnesty International, Nuhrin covo kong he pehtlai in hlathlaitu phu le a dangdang phu pawl sin in ngahmi thil sinning pawl ṭha tein zoh fel hnu ah biakhiahmi a si” tiah US Ramleng Vuanci (Secretary of State) Antony Blinken nih a chim.\nWashington DC ah a ummi Holocaust Museum ah Kawl ralkap nih Rohingya mihphun cungah hramhram in a tuahnak hna cazin pawl cu March 21 ah zoh a si cang tiah Antony Blinken nih a chim. Hika ah a chimnak YouTube in zoh khawh a si.\nCun, ralzaam 900,000 leng a cohlangtu Bangladesh ram cu kan theihpi ko tiah a chim fawn. Rohingya pawl hramhram in tuah an tonmi kong he pehtlai in State Administration Council (SAC) hruaitu General. Min Aung Hlaing nih 2017 September 1 ah a chimmi kha chimh ṭhan kan duh hna tiah a peh.\n“Bengali buainak hi, caan saupi chung a phichuah khawh lomi thil a si i, cozah dirhmun in a ṭhatnak bik in tawlrel kan i zuam lio a si” tiah a rak chim i, mah minung ṭhiamṭhiam nih Democracy phunglam ning tein thimmi cozah cu 2021 ah uknak a lak khanh bantuk in hramhram thiltuah pawl zong a buar thluahmah rih tiah Antony Blinken nih a langhter.\nAmerican cozah nih a tu bantuk in a thanhmi hi Bangladesh Minister of Home Affairs Asaduzzaman Khan nih lunglawm tein a don.\n“American cozah i cathanh cu Myanmar ram ah a ummi Rohingya pawl rammi sinak nawl ngah khawh ṭhannak caah bawmtu ṭha a si lai” tiah Asaduzzaman Khan nih a chim.\nUS Ramleng Kongkau Committee (Foreign Affairs Committee) lutlai Edward J. Markey nih President Joe Biden nih a tu bantuk in a thanhmi hi kan don i, 2021 ah ralkap nih hramhram in uknak a lak hnu a thiltuah pawl zong hi War Crimes le Crimes against Humanity sualnak a buar ko tiah fiang tein thanh ding ah a forhfial.\nHuman Rights Watch (HRW) nuhrin covo kong he pehtlai in zohfelnak a ngeitu phu zong nih American cozah nih a tu bantuk in a thanh leng cangka in a ziizutnak zong tuah chap ding in March 21 ah a forhfial.\nFortify Rights phu in nihrin covo kong thiamsang a simi U Zaw Win zong nih American cozah nih a tu bantuk a thanhmi hi caan saupi an tuarmi Rohingya caah tuanbia pakhat ṭialni a si tiah a thanh.\nBangladesh ram Balukhali ralzaam camp ah a ummi Ko Ali Ginat zong nih a tu bantuk thanh ding hi kum 10 leng kan hngah cang tiah RFA ah a chim.\n“American cozah nih Genocide tiah a thanh ding hi 2012 lio Kawl ralkap nih Rohingya cungah sualnak a buar cangka in Genocide timi biafang hi American cozah sin in theih kan duhnak hi a sau ngai cang. A caan a tlai pah cang tiah ka ruah. A tu bantuk in ralzaam camp kan umnak hi kum 5 a si cang. Asinain, Rohingya miphun sinak in American cozah nih Genocide tiah a chim ding hi kan cohlan ko”.\nCubantuk in, Bangladesh ram Tinkhali ralzaam camp i Rohingya mino phu director U Khin Maung Aye nih vawlei cung ram ṭhawngṭha nih a tu bantuk in an kan chimpiakmi hi bochanawktlak a si tiah a chim.\n“A tulio American President hi kan upat. Thimnak aa cuh lioah biakamnak pakhat a kan pekmi a um. Rohingya miphun kong he pehtlai in ka zohfel ṭhan lai. Cun, Genocide a buar le buar lo biakhiahnak ka tuah lai tiah a rak ti. A biakam bantuk in a tuah caah ka uar. Vawlei cung ram ṭhawngṭha nih a tu bantuk in a thanh hi kanmah caah hngatchan awk a tlak. American bantuk ramṭha nih Genocide tiah a thanh le cangka in kan hngah lenmi tlukruannak caah thazang thar a canter lai. Kawlrap hi thlau in Rohingya pawl an mah umnak hmunhma te kirter ṭhan ding zong bawmhhal kan duh rih. Mah thil hi Rohingya ca lawngah teinak a si lo. Myanmar ram caah teinak a si. Vawlei pumpi hmai ah SAC caah a fak taktakmi thil a si”.\nBritain ram, London khua ah hram a bunhmi Myanmar Rohingya phu lutlai U Htun Khin nih American cozah cathanh cungah a tu bantuk in a chim.\n“Tuni thokin American cozah policy hi a fak chin thluahmah lai i a ziizutnak pawl a um khawh chin rih caah kanmah Rohingya miphun telh in minphun hme hna le Myanmar ram kong he pehtlai in thazang a um tuk tiah chim ka duh”.\nNuhrin covo lei a cawlcangtu Wai Wai Nu nih ramdang nih a ziizutnak pawl a fak chin kho men tiah a ruahnak a chim.\nMyanmar rammi hna nih kan halmi Kawl ralkap a zizutnak, minphun hme cungah a buarmi sualnak le mipi cungah a buarmi sualnak pawl a zizut ding ah kan halmi cu, atu bantuk cathanh ruangah a thaṭhawng chin kho men tiah chim khawh a si”.\nChina ram, Xinjiang peng ah nehnam a tongmi Uyghur miphun kong, Rwanda, Bosnia, Iraq le Darfur ah a cangmi telh in vawlei pumpi ah a cangmi miphun ning thahnak 7 cu Genocide a buar ko tiah US nih a thanh.\nMyanmar ram i Rohingya kong ah Genocide a buar ko tiah a thanh cang caah US nih Genocide kong he pehtlai in, a pariat (8) nak ram a si tiah Antony Blinken nih a chim.\nCc: RFA Burmese\nPrevious Kawl ralkap nih Genocide a buar tiah American cozah nih a thanh lai\nNext Kan dirhmun nan kan tlerh ahcun Nuclear hriam ka hman lai: Dimitry Peskov


Singer:Deborah Hoi Tial Kip’ Ei awk tha mi thingkung’Na tlai mi theițha kha tlai peng ko mu. – Onlinenungak\nSinger:Deborah Hoi Tial Kip’ Ei awk tha mi thingkung’Na tlai mi theițha kha tlai peng ko mu.\nTheițha a tlai mi thingkung cu,a tlai ei duhah a nge hna khiah a tong,nam in tuk hna a tong,hliam hma fak ngai a ing tawn hna in,a tlai kel te in a thei cu a tlai peng!\nNangzong zumtu theițha a tlai mi na si ca-ah,khiah na ton caan a um ve lai,tuk na ton caan a um ve lai,cutikah na tlai mi theițha kha tlai peng ko mu’Ei awk țha mi zumtu pei na si cu.\nA tang hi na rel rih lo cun relchap ko:\nKa chim bantuk in mipi duhnak ka van langhter thluah mah lai ka ti bantuk in hi mipi duhnak ka langhter mi hi ka ruahnak a si lo. Ramkheel lei mit in keimah kee tein ka vahnak le ka mit le ka hna nih a theih mi an si caah ka chim mi a si.\n2020 thimnak ding ah mipi zong nih an ih caan te an chantling cung khua an ruah caan ahcun a ho dah Chief Minister tuan ding ah a tha bik hnga tihi a si.\nCu bantuk Chief Minsiter caah an duh mi 75% hi atu lio Chin Ramkulh Sipin Minister U Soe Htete hi a si. Pathian nih 2020 kum ah zei bantuk thutden dah a pek te lai cu kan hngal kho lo nain mipi thinlung ahcun amah hi a si.\nU Soe Htete hi a biaruah a nuam. Kei he hna cun vui tamtuk kan i tong i mi tihzah a thiam, misawh sawh chawnhbiak hrim cu a thiam tuk, tar nu tarpa hna nih ton an duh caan ah ka va kalpi hna i a biaruah ning a thlum al tuk, a mithmai a panh, lakphakti dinh ta loin lawiter a duh hna lo, bia phei te le nemte in mi a chawn, local media hna he naih niam tein a um kho peng. Mi upat a thiam ning. Falam kan kal lio zong ah motor in kan tum bak le kee in thingphur le ti than mi nu pawl a hmuh bak hna in ti maw nan than hna tiah amah nih a chawnh hmasa hna.\nMi nihcun bawi a si tiah an tih lio ah amah nih hawi kawm bantuk in mi a chawnh biak hna. mi biachim mi a hna lawng in a ngai lo, a kut le ke in tuah awk tha mi cu a rauh hlan ah a tuah piak hna. Hihi keimah hrimhrim nih a nuncan ziaza ka hmuh mi a si. 2020 thimnak ahcun amah hi Chief Minister caah cun a tha bik a si ko lai tiah ka zumh.\nUSA um minu:Laipa nih a cung ah thil tha lo a tuah’Laimi min a chiah taktak a poi ko.\nVawlei cung ah:Nu nak in pa hi an fim deuh a let in.\nJune thla a chuak mi poah hi’Mi sawh sawh nan rak um bak lo hi.\nRawl Chum a thawt le’ Thawt lo kong’Nu nih kan vuivai mihi’That thut ruang ah asi.


India wish for global peace: Meenakshi Lekhi on Afghan crisis | CanIndia News\nHomeINDIAIndia wish for global peace: Meenakshi Lekhi on Afghan crisis\nUnion minister of state for external affairs Meenakshi Lekhi on Monday said that India wish for global peace. She was responding to media queries about ongoing crisis in Afghanistan.\nPrevious articleHow Delhi’s hospitals are gearing up for kids ahead of third wave\nNext articleGovt comes up draft norms for green energy


KAN NAU, KAN FA KYAW KYAW THIH KAWNGKAU AH’ LUNGPUT I THLENG CANG HNA USIH TIAH NAWLNAK. – Lai Lungrawn Post\nKAN NAU, KAN FA KYAW KYAW THIH KAWNGKAU AH’ LUNGPUT I THLENG CANG HNA USIH TIAH NAWLNAK.\nZahan nai kan nau kyaw kyaw thih kawngkauah Kyaw kyaw Nu le pa, U le nau le chaklei kan unau le hna nan lung a fak tuk ti ka theih tikah, nan mawh bakloh.Chun itlo le zan itlo in nan umlai tiah ka ruah. Minung kan nunnak cu a sunglawi tuk mi asi, mitthli kan tlakpi hna, nan lung fahnak hi kan theihthiampi tak tak hna. A pawikhun ko, Van Angel thlanei nih a thlarau rak dawng hna sehlaw, kan Pa Abraham kiangkap te ah um ko seh. A nu le pa, U le nau nan dihlak caah nan mitthli hnawttu caah Pathian sinah thlaza kan cam piak hna.\nLaifa kan mah le kan mah heh tiah kan i thruat lengmangah hin kan pawngkam i miphun dang a um mi, tei an kan tim i, an kan thlanglamh tu, kha hlan i an kan tu an kan deng tawntu, an kan thrawl i ram lak i an kan riahter i Ti le rawl hmanh ei ngamlo i an kan tuahtu miphun hna nih an kan Nihsawh ngai cang hih. “Lai leh lai an nia han in khawih tehse”, tiah an kan cuanh ko.Miphun pi kan si, Mi phunpi lungput neiin kan lung i thleng cang hna usih.\nSangau lei kan nau le zawng hi thil hi Lung thlen tertu, lungfim chimtu ah cang seh. Remh an herh nakah i remh hna seh. Chaklei kan unau le zawng zaangfah nak tein nan lung i thleng ko sawh uh tiah zaangfah kan nawl hna.Chaklei kan unau le zawng Upa lungfim, mithiam fimchimtu tampi nan um, Kan nau le lungrawk mi remhtu dingah hmai van sa cang uh tiah kan nawl hna. A ee tu nih ee ko hmanh selaw A hnawttu kan um lailo maw..Kha hlan i Mar pawl i Pawiho an kan ti, an kan thrawl, an kan tuk, an kan vuakvelh liauah khan Sangau cu Laimi kan khualipi pakhat a siruangah kan unau le mitthli hnawttu, Tirawl rak pe tu, Sangauah hawng ulaw tiah a rak au lengmang mi kan rak si ve. Kan palh nak tampi a umko lai. A palh mi cu A ngaithiamtu an um ve bangin Ngaihthiam kan herh nakah kan ngaithiam ko u. Zaangfah nak te in nan lungput thleng ko cang uh, a nemnak in khua ruatko cang hna usih tiah kan nawl hna.\nSangau hi laifa viar kan si Mar holh hmanh hi kan thiam setsai loh. Kei lebang cu Mar holh holh nak cun chun nitlakte Sakhi rap i awhter hmanh khi ka duh deuhSangau cu Hakha trang i khua dirh mi, Hakha fa kan si. Kha hlan zawngah Sangau cu sa le ral lak i an kan dirkamhtu cu Chaklei U le nau nan si. Chaklei kan u le nau hna cu, phun le hram kan zohah cun, kan nu kan pa pei ti nan si cu. Fa le cu palh nak a um zawngah Nu le pa nih cun an theihthiam tawn hna silo mei.Laimi mifim mithiam le mi thrawng hna, U le nau Kar lakah Deihnak Remnak a um khawh nak hnga nan za zo cang ulaw tiah kan nawl hna.\nHi tluk lungfah nak a tlung mi hi a faktuk ko lai, mah can van i can terah. Sinain, a liam cu aliam cang, auh thran khawh khi a si tilo. Cucaah, Rem nak Deihnak kan kar lakah umko seh tiah kan Lungput i thleng cang hna usih.\nDawtnak he Kum thar cu dong cang hna usih.Kyaw kyaw te chungkhar, U le nau zawng Pathian nih an lam hruai hna sehlaw, hi thil hi hmailei an thluachuah hmuhnakah cang ko seh. Pathian nih nan thin Tikik tawih sehlaw tiah zaangfah kan nawl hna.


CNLD an pupu Pu No Than Kap nih Falam holh ‘Chin Official holh’ ser ding Thein Sein cozah a halnak a phuan – Myanmar Chin\nJune 20, 2020 Myanmar Chin Chin 0\nLungsamat Media he biaruahnak ah CNLD an chairman Pu No Than Kap nih Falam Laizo holh cu Chinram official holh (zung hmanmi holh) ah ser ding le Chinram sianginn vialte ah cawnter ding ah President Thein Sein cozah sin a rak halnak kong a phuan.\nChinram official holh caah Laizo holh siseh tiah a duhnak aruang zong a tanglei bantuk in a chim chih.\n-Maymyo ummi Mirang cozah Education Department nih 1992 kum ah Laizo holh le ca hi Chinram sianginn vialte ah cawn dih siseh tiah biachahnak ‘resolution’ an rak tuah cangmi a si.\n-1958 August ah tlangcung miphun holh in nan chim lai(zeidah timi a chim chih lo) an ti tikah Chin miphun aiawh in Laizo holh kha U Nu cozah chan ah rak hman a si fawn.\nCun, Chinram ah common language(zapi hmanmi) ngeih ding hi a har ngai lai, nain ‘official holh’ cu a fawi tuk, CNLD kan tlin ahcun comman language kan ngei khawh lo zong ah official holh cu kan ser hrimhrim a herh tiah a chim fawn.\nThein Sein cozah nih Chinram official holh kong ah Chinram pengkip kal in mipi ruahnak an rak lakmi kha a diklo, mipi ruahnak lak loin an nawlngeihnak hmang in kan cawnter ko hna sehlaw kum tampi a rau hnu cun zapi nih kan hman khawh ko hnga, official holh ah ai chuah ko hnga tiah a chim chih.\nCozah nih Kawlholh hmanter an kan duh lio ah mipi duhnak an kan hal hmasa tung lo, mah ti cun pei an kan cawnter i atu cu zapi nih kan hman beh ko cu, Chinram ah official holh kan ngeih khawhnak ding caah aa-na-sin(dictator) pakhat a chuah ahcun a tha ngai lai tiah capo pah in a chim fawn.\nNote: Kan hnu zarh June 7,2020 ah a chimmi a si. A chimmi dihlak ka tial kho lo, interview ah chimnak zawn 2:02:00 ah zoh khawh a si lai.\nThlacamnak in bawm hna uh sih.\nHruaitu tha nih cun mah pengtlang holh lawng kha midang nih hmang dih hna seh timi lungput an ngei lo(Salai LTT)


Good News; Ralhrang Minung 36 An Ralthuam He An Zaam Than - Chin Eleven News\nGood News; Ralhrang Minung 36 An Ralthuam He An Zaam Than\nAugust 21, Magwe vanlawng ralkap minung 36 cu hriamnam tling he an zaam i a himnak hmun an phan cang tiah Magwe PDF (Athli ralkap) nih an chim.\nHi Magwe vanlawng ralkap hna umnak sakhan hi August 8 lio ah bomb a rak puak bal i rocket zong in an rak kah bal. Nizaan nai zong ah Dawei Kha-La-Ya 25 in SAC ralkap 25 hriamnam tlimg he an zaam tiah theih a rak si.#THT\n#Biakilh: Laica in kan leh mi thawngpang pawl hi duhpoh lak in va nawnnok chin kan duh lo. Nanmah tein i leh ve u. Asiloah #Source-Mizzima or……+ Laica-The Hakha Times tiah na tial ding lawng ah i lak cang tiah kan in theihter hna.\nRelchap: Taliban ralhrang nih Afghanistan ram dihlak an lak hnu ni tlawmpal ah Afghan thlanglei i Taliban hmunhma pathum cu Afghanistan ralkap nih August 20, cawn ninga ni ah an lak than cang tiah theih a si. Hi an lak thanmi Taliban hmunhma hi Baghlan ramkulh chungah a ummi an si. Hi kong hi Taliban lei a simi Media cheukhat zong nih an tial len.\nKNU Hriamtlai Hna Nih Ralkap Minung 20 Leng An Thah Than Hna


Min Aung Hlaing Le Tuluk Thil Tuah Cu Ttihnung Taktak Si Cang – Chin World News Evening\nApril 7, 2021 April 7, 2021 Salai Van Myanmar News\nRalkap Doctor specialist bak a simi Sizung in a zam i CDM ah a lut mi nih a zamnak le CDM ah a luhnak a ruang a phuan cu tuksum taktak a si ko. Vawleicung ralkap nih an tuah bal lomi cu Kawl ralkap le China nih Kawlram mipi cung ah an tuah. An thil tuah mi zoh tikah vawleicung i a um bal mi sual vailte a ne zong an khomh dih, a um bal lo mi sualnak tamtuk an tuah cang i minung lungthin cu an keng lo hrim hrim si ko.\n“Meiktila Ralkap Sizung ah a ttuan mi Ralkap Doctor Specialist minung 4 hna cu tulio Min Aung Hlaing thiltuah le cawlcangh an duh ti lo ruang ah Ralkap in an zam i, CDM ah an lut ve cang. Cun Mandalay Ralkap SIzung ah a ttuan ve mi Ralkap Doctor Specialist minung 2 hna zong an zam ve i CDM ah an lut ve”.\nRalkap Doctor specialist a zam mi nih a chim mi cu “Nitin te minung chungril an kan chuah ter. An thinlung le chungril vialte an kan chuah ter i China sin ah an zuar peng. Minung chungril le thinlung chuah in China sin ah zuar ter peng timi cu a si kho ti lo, kan tuah kho hrim ti lo. Cucaah Ralkap Sizung in kan zam i, CDM ah kan luh hi asi” tiah a chim.\nRelchih: Myanmar ralkap nih rammi cung ah an tuahmi sualnak tehte 180,000 CRPH ah a Phan tiah Dr. Sasa nih Langhter February 1/2021 thawk in Myanmar ralkap nih rammi hna cung ah an tuahmi sualnak tehte 180,000 cu CRPH sin ah a phan cang tiah Dr. Sasa nih nihin ah a chuahmi thawngthanhnak ca ah a langhter.\nTehte 180,000 a um pin ah upadi he aa kalh in Myanmar ralkap nih mi an thahmi 540 an si i, tlaih an ton hnu ah a nunnak a liammi minung 10 an si, tiah a langhter chap. CRPH nih a sermi upadi thiamsang bu le atulio Myanmar kong hlathlaitu Independent Investigative Mechanism for Myanmar “IIMM” timi bu cu nihin April 7 ah tonnak an ngei lai i hmailei rianttuan tti ning pawl an ceihmai lai tiah Dr. Sasa nih thawngthanhnak ah a langhter. The Chin Journal


KAN NIH CU TIMHCIA BAK KAN SI CANG TIAH THANHNAK AN TUAH – The Chinlung Post\nAugust 7, 2021 admin Local News 0\nNUG Cozah he COVID-19 dohti ding ASEAN-Myanmar Palai sin ah Daw Zin Mar Aung nih ca a kuat. Minung hawi zawnruahnak le COVID-19 raldohnak ah hin NUG he i bawm in riantuanti ding ah ASEAN nih rian a pek mi ASEAN-Myanmar Palai, Brunei Ramdanglei Deputy Minister Erywan Yusof cu NUG Ramdanglei Minister Daw Zin Mar Aung nih halnak ca a kuat, tiah Ramchung Media hna nih an langhter.\nHi COVID-19 dohti ding hi biapi ah ka chiahpiak hram. Hi COVID-19 doh nakding ah hin NUG, ASEAN le AHA Center hna he i bawm in kan tuanti a herh ko,” tiah a cakuat ah a tialchih. Cun, ASEAN meeting pawl ah Myanmar ram ai-awh in SAC Phu pawl meeting an kai lengmang mi zong hi ka thinphang ngaingai, tiah a tiahchih fawn.SAC Phu nih nawlngeihnak an laak hnu ah COVID-19 a karh ning a ran tuk pin ah minung hawi zawnruahnak zong a zor i ASEAN he riantuanti ding ah NUG cu timhcia kan si ko, tiah a tial. THT\nThawngpang dang: UN ah Myanmar palai a simi U Kyaw Moe Tun thah a timtu Myanmar mi pahnih cu tlaih an si cang tiah Audrey Strauss (United State Attorney for the Southern District of New York), Jacqueline Maguire (Acting Assistant Director in Charge of the New York Field Office of the Federal Bureau of Investigation-FBI) le Darmot Shea (Police Commissioner of the City of New York) nih August 6, tuni (Friday) ah thanhnak an tuah.


Sagaing ramthen, Kawlin pengkomh, Wuntho peng, Kin khua ah ralhraang thawngpetu\nSagaing ramthen, Kawlin pengkomh, Wuntho peng, Kin khua ah ralhraang thawngpetu dalaan pakhat thah a tonnak kong he pehtlai in hlathlai ding ah a ra mi ralhraang pawl cu an kir lei ah bomb puah an tong i Sakhaanhmu tel in panga an thi tiah tualchung mi nih Khit Thit Media ah an chim. Cu ralhraang thwngpetu dalaan tiah ti mi cu December 14 ah khan an thah mi a si.\nDecember 15 zing suimilaam 8:00 hrawng ah ralhraang pawl an phan i an hlathlai dih hnu, an kir lei ah bomb puah an ton hi a si. Wuntho khua chung palek sakhaan zong ah meithal puah thawng kan theih tiah tualchung mi pakhat nih a chim. Ref. Khit Thit Media(Crd;The Hakha Post)\nRelchap…….Laykaykaw ah ralhraang le KNLA kar kahdohnak ah ralhraang lei a thi mi le hliamtuar an tam hnu in ralhraang nih hnu kir than kan duh ti in KNLA an nawl hna tiah KNLA naihniam sin in theih a si.\nMyawaddy peng, Laykaykaw khuathar ah a um mi KNLA camp cu Council ralhraang phu nih December 15 zing suimilaam 11:00 in hriamnam ngan in an kah hna ca ah kaphnih kahdohnak a chuak. Kahdohnak hmun i a um mi tualchung mi chimnak ah cun, ralhraang lei 10 nak tlawm lo an thi i an ruak phurhnak ah khuami motor zong an lak tiah kan theih. (Crd;The Hakha Post)\nMizoram MP Pu K. Vanlalvena (Rajya Sabha MP) nih nizan December 14, khuasik caan Parliament biaceihnak ah →\n← Metawtalay ah Ralhrang pawl 20 tluk anthi,Asia lam kahdohnak zongah Ralhrang lei 10 tluk anthi


Sui Ngun Ṭial a velhtu pa Ni Peng Thang nih thil sining a von chim ve – Chin World News Evening\nDecember 18, 2020 December 18, 2020 Salai Van Chin News\nNihin (Dec. 17) zaanlei ah naite ah thonginn in a chuakmi pa Ni Peng Thang nih Hakha khuathar ah a ummi Sui Ngun Tial cu a innchung ah fak ngaiin a velh i, Sui Ngun Tial cu lungfim loin a um caah sizung ah an kalpi, tiah thawng kan theih.\nFak tuk in a lu ah tuk a ton caah lungfim loin a ummi Sui Ngun Tial. Photo – The Chin Journal\nVelh a tongmi Sui Ngun Ṭial hi a lu ah thingtan in Ni Peng Thang nih a tuk caah a lu a kuai pin ah mah hngal loin a um.\nKhuathar khua upate le pastorte nih an vung fuh hna i thil sining an hal tik hna ah a hmun ah a ummi nu pakhat nih, “A veltu pa hi kan theihmi a si lo” tiah a chim.\nSui Ngun Tial a veltu Ni Peng Thang. Photo – The Chin Journal\nNi Peng Thang cu khoika hmanh ah zaam loin a velhmi nu innchung ah a um ve. Upate nih “Hika inn ah hin zeidah na rak tuah?” tiah an hal tik ah “Zu kan ding tti peng hna” tiah a chim.\nSihmanhsehlaw, velh a tongmi Sui Ngun Tial he naihniam a simi nu pakhat nih cun, “Hi pa hi kan theih balmi a si lo. Zu kan ding tti tawn a timi zong hi a lih a si,” tiah a chim.\nCun, hi thil a cannak inn ngeitu nih, “Thongchuak ka si. Kan thah hna lai tiah a kan tlerh i, kan ttih tuk,” tiah a chim.\nKhuathar upate nih palik an chawnh i Ni Peng Thang cu palik sakhaan ah an kalpi cang. Innchung ah Sui Ngun Tial lungfim lo lak in a veltu Ni Peng Thang nih Hmawngtlang khuami ka si tiah a chim. Source: The Chinjournal\nNote: Hi thawngpang cu The Chinjournal nih a taarmi kan rak taar chinmi a si. Chin World News Evening he pehtlaihnak a ngei loh! The Chin Journal thawngzamhnak cu phungning tein Register a tuahmi Chinmi nih kan i ngeihmi Media ngan pakhat a si i Hakha No. 111, Lung Biakinn Road ah a ummi a si.\nBawmhnak Pek Ding In Trump Nih Min A Thut Cang